RTS :: Epl predstavio novu liniju „mekova“ sa novim M1 čipom\nTehnologija Epl predstavio novu liniju „mekova“ sa novim M1 čipom\nsreda, 11. nov 2020, 08:55 -> 10:38\nIzvor: RTS, Verge, GSM Arena\nEpl predstavio novu liniju „mekova“ sa novim M1 čipom\nNovi „mekbuk er“, 13-inčni „mekbuk pro“ i „mekbuk mini“ desktop biće prvi „Eplovi“ računari sa novim M1 čipsetom. Time se računarska linija pridružila „ajfonima“, „ajpedovima“ i „epl voču“.\nRazvoj sopstvenog čipa ključan je korak za „Epl“ koji će kompaniji dati više fleksibilnosti i kontrole kada je u pitanju razvoj novih modela. Početna cena novog „mekbuk era“ je 999 dolara –ista kao i cena prethodnog modela koji je zamenio.\nOsnovni model uključuje procesor sa 7 jezgara i 256 gigabajta skladišne memorije i 8 gigabajta radne. Modeli sa osmojezgarnim procesorom i 512 gigabajta skladišne memorije koštaju od 1.249 dolara pa sve do 2.049 dolara (16 gigabajta radne i 2 terabajta skladišne memorije).\nZa dodatnih 299 i 199 dolara, mašine dolaze za već instaliranim Final Cut Pro X i Logic Pro X. Kao i njegov prethodnik, „mekbuk er“ biće dostupan u zlatnoj, srebrnoj i sivoj boji.\n„Epl“ navodi da osmojezgarni procesor ima 4 jezgra visokih performansi i 4 jezgra visoke efikasnosti, što bi trebalo da izbalansira snagu i dugotrajnost.\nTakođe se navodi da novi čip nudi najbolje performanse po vatu od bilo kojeg procesora na tržištu i omogućava trenutno buđenje i paljenje laptopa čim se otvori. Sve to treba da doprinese dužem životnom veku baterije i boljim performansama od prošlog modela.\nIma isti „Retina“ ekran dijagonale 13 inča kao i njegov prethodnik, a baterija može da podrži 15 časova bežičnog veb pretraživanja i surfovanja i 18 časova puštanja video-materijala sa jednim punjenjem.\nŠto se „mekbuk pro 13“ tiče, iz „Epla“ ističu da je značajno moćniji od prošlog modela koji je imao „Intelov“ procesor. Početna cena mu je 1.299 dolara.\nNovi „mekbuk pro 13“ je tako u stanju da višestruko brže ispisuje kod, renderuje složeni 3D materijal u Final Cut Pro i 5,9 puta brže i efikasnije obavlja mnoge druge zadatke.\nIz „Epla“ obećavaju da će baterija biti u stanju da sa jednim punjenjem izdrži 17 časova pretraživanja po internetu i 20 sati reprodukcije video-materijala na Apple TV aplikaciji.\n(subota, 14. nov 2020, 21:37) - anonymous [neregistrovani]\n(subota, 14. nov 2020, 21:34) - anonymous [neregistrovani]


Srbi u Tursku uskoro samo sa ličnom kartom - TAMO DALEKO\n23. марта 2022. Zdravko Elez 122 Views 0 Comments\nAmbasador Republike Turske u Srbiji Hami Aksoj (na slici), najavio je predstavljanje ove popularne destinacije na predstojećem Sajmu turizma koji će se održati od 24. do 27. marta. Naglašavajući izvanrednu saradnju dve zemlje u sektoru turizma, ambasador Aksoj je naveo da će, kao dodatni vid liberalizacije putovanja, turisti iz Srbije u Republiku Tursku uskoro moći da putuju i sa čipovanim ličnim kartama, saopšteno je iz Turske agencije za promociju i razvoj turizma (TGA).\nKako je saopšteno, aktivnosti na promociji turističke ponude ove zemlje počeće već sa prvim danom Međunarodnog sajma turizma otvaranjem štanda Republike Turske.\nAksoj je rekao da Turska i Srbija imaju tradicionalno dobre odnose u sferi turizma, ali da je ovaj period kroz koji prolazimo „najbolji u istoriji Srbije i Turske“.\nU 2021. godini Tursku je, kako je podsetio, posetilo 85 odsto više srpskih turista u odnosu na 2020. godinu, dok je Srbiju posetilo čak 95 odsto više turskih državljana.\nOvaj pozitivan trend u vreme pandemije potpomoglo je međusobno priznanje kovid sertifikata, a najavljena je i dalja liberalizacija putovanja.\nAmbasador Aksoj predočio je da Tursku ne čine samo Antalija, Alanja i Istanbul, već i prelepi predeli puni istorijskih znamenitosti, kulturnih i turističkih atrakcija. Podsetio je i da je od decembra uspostavljena direktna avio-linija između Beograda i Ankare koja upravo ima za cilj da srpskim turistima olakša da stignu i do drugih turističkih centara Turske.\n„Izdvojio bih Anadoliju koja, kao najveća regija u Turskoj, ima mnogo znamenitosti koje nikako ne treba propustiti“, poručio je ambasador.\n← Графит терориста на српском конзулату у Штутгарту\nТри монахиње чувају душу српске Метохије →\nЕмотиван растанак оца Миајла са Грбљанима


Ćopiću 4 godine zatvora, trajno mu oduzeta imovina vrijedna 20 miliona KM – mojKontakt portal – Radio Televizija Kontakt\nĆopiću 4 godine zatvora, trajno mu oduzeta imovina vrijedna 20 miliona KM\nBy Bojan Hrstić / 24. 01. 2014.\nĆopić, bivši saradnik odbjeglog crnogorskog narkobosa Darka Šarića, osuđen je zbog ubacivanja „prljavog novca“ u privredne tokove Republike Srpske.\nOva presuda je konačna i na nju Ćopić nema pravo žalbe.\nĆopiću su oduzete sve akcije u Šećerani u Bijeljini i bit će predate na upravljanje nadležnim organima RS-a.\nDrago Nižol, direktor Ćopićevog preduzeća “Aviorent”, osuđen je na novčanu kaznu od 4.000 KM zbog nesavjesnog poslovanja iz nehata.\nOvo je treća presuda u ovom slučaju u kojem je ranije izmijenjen dio optužnice koji se odnosi na vezu Ćopića s Darkom Šarićem.\nNaime, Vijeće Vrhovnog suda RS-a je na ponovljenom suđenju Zoranu Ćopiću odbacilo kao materijalne dokaze Specijalnog tužilaštva RS-a snimljene telefonske razgovore Ćopića i Darka Šarića, a koje su snimili istražioci iz Srbije.\nĆopić je 18. jula prošle godine u Okružnom sudu u Banjoj Luci osuđen na četiri godine i šest mjeseci zatvora zbog pranja novca odbjeglog crnogorskog narkobosa Darka Šarića, putem preduzeća u Republici Srpskoj.\nPresuda je izrečena nakon ponovljenog postupka, nakon što je Vrhovni sud RS-a u decembru prošle godine ukinuo prvostepene presude Ćopću od pet godina zatvora i Dragi Nižolu (53) od četiri mjeseca zatvora.\nTom presudom Zoranu Ćopiću se od njegovog preduzeća „Agrokop“ Banja Luka trebalo da oduzme 51 posto akcija bijeljinske Šećerane, te finansijska imovina od 2.672.590 KM, kao i avion „cisterna“ od „Aviorenta“.\nU decembru prošle godine Vrhovni sud RS-a je ukinuo osuđujuće presude Ćopiću i Nižolu zbog bitnih povreda Zakona o krivičnom postupku RS.\nZoran Ćopić je uhapšen u aprilu 2011. godine u Banjaluci, a od tada je bijeljinska Šećerana bila u kolapsu.\nNakon što je danas Vrhovni sud RS-a potvrdio presudu Zoranuz Ćopiću, time je trajno oduzeta imovina vrijedna 20 miliona KM za koju se sumnja da je stečena izvršenjem krivičnog djela.\nTo je do sada najveća vrijednost trajno oduzete imovine, ne samo u RS-u već i u regionu (Srbija tri miliona KM, Hrvatska oko četiri miliona KM), navode za Agenciju Fena iz Ministarstva unutrašnjih poslova RS-a .\nOvo je takođe i prva pravosnažna presuda u predmetu “Šarić” koji se vodi u više zemalja.\nIz MUPRS-a podsjećaju da je njihova Jedinica za finansijske istrage i utvrđivanje imovine stečene izvršenjem krivičnog djela radila na istrazi u predmetu “Ćopić” 3,5 godina.\nU Republici Srpskoj je do sada ukupno blokirana imovina vrijedna 49 miliona KM za koju se sumnja da je stečena izvršenjem krivičnog djela, od čega je trajno oduzeta imovina vrijedna 21 milion (u tu cifranu je uračunata i Ćopićeva imovina), a u nadležnim sudovima vode se postupci za trajno oduzimanje imovine vrijedne oko 28 miliona KM za koju se sumnja da je stečena izvršenjem krivičnog djela.\nJoš jedno pismo kćerke poginulog borca: Ne znam odakle da počnem\nBošnjački delegati blokirali rad Doma narodna PS BiH


Prvi srpski respirator stiže za četiri nedelje - 31.03.2020, Sputnik Srbija\nPrvi srpski respirator ćemo definitivno napraviti u rekordnom roku, a cilj je da se završi u naredne četiri nedelje, kaže Vladimir Vojvodić iz Fonda za... 31.03.2020, Sputnik Srbija\n"SmartResearch" englesko pametno istraživanje, zar mi nemamo svoje? Ili smo možda, daleko bilo, toliko nisko pali da se odričemo i svog jezika?\n13:36 31.03.2020 (Osveženo: 22:37 03.08.2021)\nPrvi srpski respirator ćemo definitivno napraviti u rekordnom roku, a cilj je da se završi u naredne četiri nedelje, kaže Vladimir Vojvodić iz Fonda za inovacionu delatnost.\n„To je strateški važan uređaj – da u Srbiji imamo ekspertizu pravljenja jednog takvog uređaja, koji će biti od koristi ne samo u ovoj pandemiji nego i u sličnom scenariju, navodi Vojvodić.\nPrvi srpski respirator razvijaće preduzeće „SmartResearch” iz Instituta „Mihajlo Pupin”. Kako tvrde u toj kompaniji, oni bi mogli proizvoditi između deset i 100 respiratora dnevno, prenosi Dnevnik.\nFond za inovacionu delatnost odobrio je 53 miliona dinara za finansiranje 12 inovativnih projekata preduzeća čiji je cilj suzbijanje efekata pandemije izazvane virusom korona.\nU kratkom periodu biće razvijeno i dostupno za korišćenje 12 rešenja, poput prvog srpskog respiratora, nove vrste zaštitne maske s izmenjivim HEPA filterom za višestruku i dugoročnu upotrebu, kabine za dezinfekciju, koja je namenjena upotrebi na javnim mestima i lokacijama od interesa, mobilni pult za beskontaktno merenje temperature i ručnu dezinfekciju, prenosivi ozonizatori za brzu i bezbednu dezinfekciju objekata od kritičnog značaja.\nPo stupanju na snagu vanrednog stanja u Republici Srbiji, u ponedeljak, 16. marta 2020. godine, a na inicijativu kabineta predsednice Vlade Republike Srbije, Fond za inovacionu delatnost je u rekordnom roku pripremio i u utorak 17. marta objavio javni poziv. Zbog neophodnosti brzog odgovora na novonastale izazove, poziv je bio otvoren do 24. marta.\nI pored kratkog perioda, pristiglo je blizu 300 predloga inovativnih projekata, što je pokazalo visok potencijal naših inovativnih preduzeća.\n31 Mart 2020, 15:531


srbijasport.net - Vesti - Rukomet - Rukometaši niškog Železničara počeli pripeme za nastavak sezone\nPetak, 19.10.2018 09:09\n09.01.2018 Administrator 650\nRukometaši Železničara, jesenji prvaci Superlige Srbije, počeli su u ponedeljak pripreme za drugi deo sezone. Trener Josif Petković obavio je u hali Čair prozivku, a na njoj se, uz sve igrače koji su okončali prvi deo prvenstva, izuzev teže povređenog Miloša Padežanina, za koga je sezona završena, našlo i jedno novo lice. Nikola Ivanović, perspektivni desni bek rođen 1998. godine, stigao je iz Partizana, a ekipi će se u toku nedelje priključiti još jedno pojačanje – Nemanja Milovanović, dosadašnji levi bek Metaloplastike. Prema rečima tim menadžera Ivana Šmigića, reč je o momcima koji bi trebalo da pojačaju konkurenciju na bekovskim pozicijama, a Nišlije još jure nekoliko zvučnijih pojačanja, pre svega na pozicijama desnog beka i drugog golmana, kako bi bili što konkurentiji u plej-ofu. Podršku ekipi na prvom treningu pružio je i gradonačelnik Niša Darko Bulatović.\n- Mi smo učešće u plej-ofu, objektivno gledano, već obezbedili, tako da sve što budemo radili od sada pa nadalje, biće usmereno ka našem što boljem nastupu u doigravanju za titulu, plasman u regionalnu SEHA ligu i Evropu, iako nećemo zanemariti ni preostale utakmice u Superligi. Ambicije su nekako naglo porasle, pa očekujem od ljudi koji vode klub, ali i ljudi koji vode grad i koji su od početka svim snagama uz nas, da učine dodatni napor da se igrački pojačamo. Mi imamo formiran „kostur“ ekipe, koji ja ne bih dirao ko god da nam dođe, ali, naprosto, potrebna nam je malo jača konkurencija na određenim pozicijama. Radićemo maksimalno u našoj hali, nisam od trenera koji preferiraju veliki broj kontrolnih utakmica. Pokušaćemo da odgovarajuće protivnike nađemo za termin između 26. i 28. januara, dakle za vikend pre nastavka prvenstva-istakao je iskusni stručnjak Joška Petković.\nNiški „Želja“ je u dosadašnjih 13 kola, od mogućih 26 bodova, osvojio 25, zabeleživši 12 uzastopnih pobeda nakon startnog remija sa Obilićem u Beogradu. Od najbližih pratilaca, Partizana i Crvene zvezde, Nišlije imaju po osam bodova više, a od prvog „ispod crte“ plasmana u plej-of Rudara iz Kostolca čak 10. Nakon još devet kola Superlige, četiri najbolje ekipe će, uz naše predstavnike u SEHA ligi Vojvodinu i pančevački Dinamo, igrati plej-of „od nule“, po dvokružnom bod sistemu, od sredine aprila do početka juna.\n- Napravili smo zaista izvanredne rezultate u prvom delu sezone, sada ostaje da nastavimo sa treninzima i da taj niz produžimo, najpre do kraja osnovnog dela Superlige, pa da onda plej-of odigramo na najvišem nivou i vidimo gde smo u odnosu na naše najbolje ekipe. Sportski je stremiti najvišim ciljevima, tako razmišljamo i mi igrači, sa takvim ambicijama ćemo ući u najvažniji deo sezone-naglasio je kapiten ekipe Milan Vučković.\nNarednu utakmicu, u sklopu 14. prvenstvenog kola, Železničar igra 3. februara u Nišu protiv Metaloplastike.\nRukomet Muškarci Superliga Srbija Nišavski okrug Niš-Medijana Niš\nSLI: Moravac Orion het-trikom Đokića naneo prvi poraz...


CEE IMPACT DAY – Jačanje ekosistema društvenog uticaja u Centralnoj i Istočnoj Evropi – Smart kolektiv\nCEE IMPACT DAY – Jačanje ekosistema društvenog uticaja u Centralnoj i Istočnoj Evropi\nHome|Aktuelnosti|CEE IMPACT DAY – Jačanje ekosistema društvenog uticaja u Centralnoj i Istočnoj Evropi\nadmin2020-08-21T18:54:55+00:004 октобра, 2018|\nBeč, 4. i 5. oktobar 2018. – Neven Marinović, izvršni direktor Smart kolektiva, moderirao je sesiju Budućnost biznisa: Uloga kompanija u ekonomiji uticaja na konferenciji CEE Impact Day.\nGospodin Marinović je zajedno sa Klaudijom Bachinger, osnivačem i izvršnim direktorom (WisR), Martinom Vildenbergom, naučnim saradnikom (VU) i Michael Pavelom, generalnim direktorom (Pavel Packing & Logistics), analizirao niz studija slučaja koje pokazuju kako korporacije, sarađujući sa socijalnim preduzećima, skaliraju svoj uticaj, istovremeno predvodeći put ka daljoj promeni vrednosnog sistema u privatnom sektoru.\nPrvi dan konferencije bio je posvećen isključivo pojedincima i organizacijama koje finansiraju društvene promene. Tokom participativnih radionica, impact investitori su imali priliku da razgovaraju sa vodećim akterima u industriji i svojim kolegama investitorima kako bi unapredili prakse ulaganja u društveni uticaj. Drugi dan konferencije predstavljalo je putovanje kreirano u cilju uključivanja svih stejkholdera u celokupni impact ekosistem.\nNa CEE Impact Day konferenciji, više od 250 investitora, socijalnih preduzetnika, rukovodilaca iz privatnog sektora, posrednika i nevladinih organizacija iz cele Centralne i Istočne Evrope udružili su snage kako bi oblikovali održiviji i inkluzivniji svet koristeći socijalne inovacije.


Dnevni horoskop za 23. februar 2019. Venera u konjukciji sa Plutonom, Ovan preteruje, Bik na testu, Blizanci verujte u sebe! | Astrosudbina\nNaslovna Dnevni horoskop Dnevni horoskop za 23. februar 2019. Venera u konjukciji sa Plutonom, Ovan...\nDnevni horoskop za 23. februar 2019. Venera u konjukciji sa Plutonom, Ovan preteruje, Bik na testu, Blizanci verujte u sebe!\nDnevni horoskop za 23. februar 2019. Venera u konjukciji sa Plutonom, a vi je obeležite romantično, tako što ćete se posvetiti voljenoj osobi i pokloniti se od rane zore do kasno u noć.\nSvoju ulogu ima i Merkur koji će kasnije igrati sa Plutonom i pomoći će vam da kazete mnoge stvari za koje možda ne biste imali hrabrosti ili biste se stideli da ih izgovorite. Danas je odličan dan za šaputanje sa voljenom osobom, smeh, poljupce, piše današnji dnevni horoskop…\nPrethodni tekstDnevni horoskop za 22. februar 2019: Sreća za Devicu, Vodolija ulazi u konflikte, Bik zadovoljan\nSledeći tekstNedeljni horoskop od 25. februara do 3. marta 2019: Devica se dobro zabavlja, Jarac otvara svoje srce, nezaposleni Lav dobija posao


Usluge | Solar Medical Center\nSolar 511 Diet system predstavlja sistem ishrane osmišljen od strane naše Dr Nele Solar kao proizvod dugogodišnjeg iskustva u radu sa pacijentima i poznavanjem velikog broja dijetetskih i medicinsko nutritivnih terapija.\nSMC poseduje najmoderniji ultrazvuk color doppler za dijagnostiku problema štitne žlezde, jetre, srca, urogenitalnog sistema, digestivnog trakta, mekih tkiva, krvnih sudova.\nBlefaroplastika, hirurgija kapaka, je estetska hirurška intervencija kojom se uklanja višak kože sa očnih kapaka i koriguje volumen periorbitalnog masnog tkiva. Operacija se najčešće izvodi iz estetskih razloga, ali je i efikasan način popravke vida kod starijih osoba kod kojih je sužen prostor između kapaka.\nRadiotalasna hirurgija za decu i odrasle u lokalnoj anasteziji.\nPedijatrijski pregled može biti opšti sistematski pregled zdravog deteta, pregled bolesnog deteta sa brzom laboratorijskom dijagnostikom kompletne krvne slike, leukocitarne formule, CRPa.\nU Solar Medical Centru možete zakazati preglede iz svih grana interne medicine.\nDermatovenerološki pregled radi lekar specijalista i pored inspekcije promena na koži uz odgovarajuću laboratorijsku dijagnostiku omogućiće adekvatnu dijagnozu sa najsavremenijim pristupom lečenju.\nGinekološki pregled može obuhvatiti pregled pod spekulumom, ultrazvuk male karlice -jajnika,jajovoda i materice, laboratorijsku dijagnostiku utvrđivanja stepena čistoće vaginalnog sekreta (grupa sekreta), vaginalnog i cervikalnog brisa na patogene bakterije i citološku dijagnostiku (PAPA test).\nPregled urologa sa ultrazvučnim pregledom prostate i bubrega ,digitalnim pregledom prostate i laboratorijskom dijagnostikom biohemijskih parametara koji se odnose na poremećaj funkcije urinarnog trakta i bubrega uz analizu tumor markera -PSA.\nNeuropsihijatrijski pregled dijagnostikuje,pomaže i leči oboljenja iz grupe neuroloških i psihijatrijskih smetnji koje zahtevaju terapiju dok se psihoterapija i primena REBT metode.\nSolar Medical Center Vam pruža brzu laboratorijsku dijagnostiku kompletne krvne slike, leukocitarne formule i CRP-a za samo par minuta.\nFizikalna medicina predstavlja metodu lečenja koja se koristi prilikom problema koji ograničavaju kretanje, pokret i otežavaju kvalitet života i obavljanje svakodnevnih zadataka i aktivnosti.\nOtorinolaringologija je oblast koja se bavi dijagnostikom i lečenjem bolesti uha, grla i nosa.\nSolar Medical Ceter ima mogućnost da vam obezbedi lekare velikog broja specijalnosti koji će vam u vašem domu,u najkraćem roku, pružiti pomoć ukoliko niste u dovoljno dobrom stanju da dođete do nas.\nTerapija bolnih stanja iglama poznatija kao akupunktura doprinosi smanjenju neuralgičnih bolova koji se veoma teško kupiraju klasičnim analgeticima ili antiepilepticima.\nKada se radi prvi ultrazvuk kukova beba, kako izgleda pregled i još informacija\nKvantnu analizu u našoj Poliklinici radimo na 7D NLS Diacom kvantnom analizatoru.\nSubota 8:30 – 19:00\nKontaktirajte nas i rezervišite Vaš termin…


Đaci iz selevačke škole pohađaju nastavu u Azanji\nZbog radova na objektu škole, loših uslova i vlage, učenici OŠ "Đorđe Jovanović" putuju u OŠ "Radomir Lazić" kako bi tamo imali časove.\nUčenici Osnovne škole „Đorđe Jovanović“ u Selevcu od ponedeljka, 16. maja nastavu pohađaju u Osnovnoj školi „Radomir Lazić“ u Azanji, a razlog je vlaga zbog prokišnjavanja krova obrazovne ustanove u Selevcu i sveukupno loše stanje objekta koje onemogućava normalno realizovanje nastave.\nPrevoz učenika do Azanje organizovan je, prema rečima Danijele Jakovljević Živojinović, direktorke OŠ „Đorđe Jovanović“, u saradnji sa lokalnom samoupravom i Poslovnom organizacijom „Lasta“ Smederevska Palanka.\nInače, rekonstrukcija krova Osnovne škole „Đorđe Jovanović“ u Selevcu počela je u avgustu mesecu prošle godine sredstvima koja su obezbeđena od Evropske investicione banke, a posredstvom Ministarstva prosvete, u okviru projekta „Modernizacija škola“. Radovi su u februaru bili obustavljeni zbog problema u komunikaciji sa ministarstvom i izvođačima radova, a krov škole uprkos sanaciji koja je započeta i dalje je prokišnjavao.\nNezadovoljni roditelji učenika su 29. februara protestovali zbog prekida rekonstrukcije škole i veoma loših uslova u kojima njihova deca pohađaju nastavu.\nDanijela Jakovljević Živojinović je tada za TV Jasenica rekla da je besmisleno tražiti krivca za prekid radova, kao i da su oni svoje primedbe uredno prosleđivali Jednici za upravljanje projektom u okviru Ministarstva prosvete, nauke i tehnološkog razvoja, koja je zadužena za nadgledanje radova i iz koje je tada potvrđeno da će se radovi ubrzo nastaviti.\nU ovom trenutku, kako direktorka kaže, radovi su u toku, ali su zbog čestih kiša izvođači primorani da ih obustave. Vlaga u školi je velika pa su svakodnevno uključeni i sušači koji bi trebalo da ubrazaju radove jer cilj je da se što pre obezbede dovoljno dobri uslovi da bi učenici mogli da se vrate u svoju školu.\nIpak, ostaje mogućnost da osnovci iz Selevca do kraja školske godine putuju u Azanju jer, za sada, nije moguće predvideti tačan rok kada bi radovi trebalo da budu završeni.


Evropski sud u Strazburu: Srbija prekršila pravo da se ne sudi dva puta za isto delo\nEvropski sud za ljudska prava presudio je danas da je Srbija prekršila Protokol 7 Evropske konvencije o ljudskim pravima (pravo da se ne sudi dva puta za isto delo) u trenutku kada je podnosioca žalbe dva puta osudila za isti prekršaj, navodi se u obrazloženju presude iz Strazbura.\nNadležni sud je naložio da Momčilo Milenković iz okoline Leskovca zbog učešća u tuči 2006. godine plati novčanu kaznu. Za isto delo protiv Milenkovića podneta je krivična prijava i on je u aprilu 2011. godine ponovo osudjen na izdržavanje zatvorske kazne u trajanju od tri meseca.\nApelacioni i Ustavni sud odbacili su žalbu osudjenog uz obrazloženje da mu je sudjeno za isto krivično delo po dva osnova, za kršenje javnog reda i mira u prekršajnom i za nanošenje telesnih povreda u krivičnom postupku, navodi se u obrazloženju Suda.\nEvropski sud za ljudska prava naložio je Beogradu da isplati podnosiocu žalbe 3.000 evra odštete.\nSud u Strazburu u prošloj godini doneo je 17 presuda protiv Srbije, samo u jednom slučaju nije pronađeno kršenje Evropske konvencije o ljudskim pravima, navodi se u godišnjem izveštaju ovog suda.\nSrpski državljani najčešće se obraćaju Strazburu zbog neizvršenja pravosnažnih sudskih presuda domaćih sudova, kršenja prava na pravično suđenje, povrede dužine sudskog procesa i diskriminacije.\nOd kako je postala punopravna članica Saveta Evrope Evropski sud za ljudska prava doneo je potiv Srbije 132 presude, od kojih je u 117 slučajeva pronađeno kršenje Evropske konvencije o ljudskim pravima, navodi se u saopštenju.\nBeleži se pad broja predmeta protiv Srbije pred Evropskim sudom za ljudska prava. Do kraja 2015. godine protiv Srbije je podneto 1.142 pritužbe, dok je prethodnih godina taj broj bio znatno veći.\nPrema statističkim podacima iz Strazbura, Srbija u odnosu na broj stanovnika ima 1,74 slučaja pred sudom na 10.000 stanovnika, što je nešto više od proseka u ostalim zemljama članicama SE.


corsa Arhive - Stranica 3 od 4 - GARAŽA\nNova Corsa je pravi pobednik. Samo tri meseca nakon lansiranja, Opel je već primio preko 55.000 porudžbina za petu generaciju ovog malog automobila. A sada je ovaj najprodavaniji model ponovo zauzeo centralno mesto na evropskoj pozornici: Opel Corsa je osvojila nagradu AUTOBEST 2015.\nPočetkom septembra, kamioni iz Riselshajma dovezli su posebnu pošiljku u studio L’Olivije u pariskom predgrađu Malakof. Sedam potpuno novih primeraka Opel Corse u različitim bojama bilo je spremno za jednu od najneobičnijih foto sesija ove godine. Dobro poznata ekipa postavila je osvetljenje, tehniku i opremu za snimanje, i time postavila pozornicu za veoma poseban dan […]\nPredstavljamo vam pravu zvezdu – nesumnjivo najprodavaniji model, mali automobil vrhunskog kvaliteta – Opel Corsu. Kroz četiri generacije tokom 32 godine, širom Evrope prodato je skoro 12 miliona primeraka, uključujući i 2,8 miliona trenutne verzije modela Corsa D. Nova verzija Opelovog najprodavanijeg modela imaće premijeru na Salonu automobila u Parizu (od 4. do 19. oktobra).


Ministarstvo i manjine o nastavi na maternjem\nNaslovnica Sjeverni Sandžak Novi Pazar Ministarstvo i manjine o nastavi na maternjem\nSandžak – Ministarstvo prosvjete i Koordinacija Nacionalnih savjeta manjina postigli su danas dogovor da se do kraja avgusta izvrši ponovno anketiranje roditelja učenika za nastavu na bosanskom jeziku u prvom, četvrtom i osmom razredu osnovne škole.\nKako je saopšteno posle sastanka, Ministarstvo će dopuniti katolog odobrenih udžbenika na jezicima manjina, a naknadno odobrene naslove uključiti u projekat besplatnih udžbenika.\nKoordinacija nacionalnih savjeta se obavezala da do kraja avgusta da obrazloženi prijedlog za angažovanje prosvjetnih savjetnika za pojedine modele nastave na jezicima manjina.\n“Dvojezična nastava ne može se izjednačiti sa nastavom na jeziku nacionalne manjine”, stav je zajedničkog organa svih nacionalnih savjeta u vezi sa izmjenama i dopunama Zakona o osnovama sistema obrazovanja i vaspitanja\nMalo Morgen 4. Avgusta 2015. At 14:00\nKakve bre ankete??\nPa nastava na bosanskom u sandzaku treba da je sasvim normalna stvar! I izucavanje maternjeg jezika se treba podspjesivati, olaksavati a ne kao sada na razne nacine pokusavati sa postavljanjem barijera, ometanja itd.


Da li Srbi i dalje veruju u EU | Glasnik\nYou are at:Home»Vesti»Politika»ExYu»Da li Srbi i dalje veruju u EU\nBy Glasnik\t 8. јануара 2017. Нема коментара\nOvaj pomak od dva odsto u podršci, u odnosu na prošli decembar je i porast od osam odsto u odnosu na isti period 2016. kada je podrška od 41 odsto bila najniža u periodu od 10 godina.\nProces EU integracija predugo traje, tumači za „Vesti“ jedan od razloga oscilacija u podržavanju EU integracija profesor novosadskog Univerziteta Jovan Komšić, objašnjavajući kako to iskustveno deluje na ljude. On ističe i uticaj polivalentnih sadržaja javne propagande i medijsko predstavljanje karaktera integracija.\n– Dominantna je prezentacija glasila koja hvali doskorašnji premijer, sada predsednik Srbije, a drže se antievropske linije i nekakvih socrealističkih sovjetskih teorija zavera o udaru na suverenitet i planirane agresije, pa rezultat istraživanja nije za čuđenje. Predsednikovo održavanje EU putanje, uz matricu „dobro jutro, čaršijo“, gde su sve političke ideje i planovi, stvara najblaže rečeno konfuziju kod onih koji podržavaju vladajući SNS i njihovog lidera – „tonove koje daju političari“ i naglašava da je upravo na onima koji vode zemlju da jasno i glasno kažu naciji hoće li uređenu evropsku zemlju. objašnjava Komšić\nGrađani bi, sudeći prema istraživanju, uređenu Srbiju, jer reforme neophodne za pristupanje EU podržava gotovo dvotrećinska većina ili 66 odsto. Ispitanici čak smatraju da te promene treba sprovoditi bez obzira na EU integracije, u cilju dobrobiti građana i sređene Srbije.\nKoliko ljude muči nezaposlenost govori podatak da ulazak u EU najveći broj, 17 odsto, vidi kao veću mogućnost za zapošljavanje. EU je put ka boljoj budućnosti mladih, smatra 16 odsto, mogućnost za slobodnije kretanje unutar granica EU 14, dok 12 odsto veruje da će se članstvom poboljšati situacija.\nNajviše para stiže iz Brisela\nSkoro četvrtina građana prepoznaje u proteklih 16 godina EU kao najvećeg donatora. Da je to Rusija misli 22 odsto, procenat manje da je Kina, a sledi Japan sa 11 procenata. Ministarstvo za EU integracije podseća da su od 2000. do 2015. EU i njene članice sa oko 2,7 milijardi evra bile najveći darodavci, čime su i značajno doprineli razvoju Srbije.\nDogovor sa Albancima\nPrema istraživanju više od polovine ispitanika podržava opredeljenost državnog rukovodstva za nastavak dijaloga i održiva rešenja. Njih 59 odsto izjasnilo se da bi probleme trebalo rešavati nezavisno od toga da li to od Srbije traži EU.\nčlanstvo u EU Featured\nNext Article Zvezdu deli još samo korak od Lige Evrope posle pobede Sparte i u Pragu


Užaas u Srbiji: Tinejdžer jurca0 skoro dvjesto kilometara na sat, p0kupi0 pješake, ima i mrt.vih: Donosimo najnovije vijesti sa Iica mjesta (Foto)\nKada se osvrnemo na staru godinu, svi su jedva čekali da prođe mislili su da će nova biti bolja, ali kako dan za danom prolazi, vidimo da je ista, svaki dan novi broj za’razenih, i broj je sve veći i veći, pored toga, veliki broj ne.sreća.\nDanas vam prenosimo jednu vijest koja se desila u Srbiji tačnije u Nišu. Mladić koji ima samo 23 godine je vozio kako prenose mediji 180 kilometara na sat i izgubio kontr0lu nad automobilom, pa sletio na trotuar. U ovoj situaciji je smr’tno stradal djevojka čiji identitet kako prenose mediji javnosti još nije poznat, a s njom je bio čovjek od 48 godina koji je zadobio p0vre’de i prevezen u b0lnicu.\nNažal0st nije pre’živio, prem1nuo je u b0lnici. Njegovo ime je identifikovano pomoću dokumenata koje je ima kod sebe, a ime mu je Dejan. Policija je dala jednu informaciju da će dodatne informacije biti u toku dana, pratite naš portal.


Vučić je poslednji slobodni lider u Evropi i njegova hrabrost i upornost u zaštiti Srbije se cene\nMinistar unutrašnjih poslova Srbije Aleksandar Vulin ocenio je, povodom dogovora predsednika Vučića i predsednika Putina o nesmeatanom snabdevanju i ceni gasa da je to dokaz koliko se poštuje odluka Srbije da ne učestvuje u antiruskoj histeriji.\n-Vučić je poslednji slobodni lider u Evropi i njegova hrabrost i upornost u zaštiti Srbije se cene. Dogovor koji je predsednik Vučić postigao sa predsednikom Putinom je dokaz koliko se poštuje odluka Srbije da ne učestvuje u antiruskoj histeriji, ocenio je Vulin.\nOn je dodao da Vučić zna koliko njega lično košta politika neutralnosti, ali i Srbija treba da zna da nije bilo takve politike Aleksandra Vučića ne bi bilo gasnog dogovora o kome mnogo veće i moćnije zemlje od naše, mogu samo da maštaju.\n-Imaju veliki više novca i sile od Srbije, ali nemaju ni više obraza, ni više časti. Slobodan vođa, slobodnog naroda, donosi odluke koje su dobre za Srbiju i ne prima naređenja. Čestitam predsedniku Vučiću na postignutom dogovoru sa predsednikom Putinom, ali i na hrabrosti i snazi da izdrži sve pritiske i sačuva Srbiju, poručio je ministar Vulin.\nVulin ističe da ne zna koji drugi političar bi izdržao ono što izdržava Vučić, ali zna, da je Vučić poklekao pod pritiscima, danas bi Srbija bila na kolenima.\nAleksandar Vulin Aleksandar Vučić Vladimir Putin cena gasa


Decembar 10, 2019 11:43\nPredsednik Rusije Vladimir Putin rekao je da postoje politički razlozi iza odluke Svetske anti-doping agencije (VADA) da zabrani ruskim sportistima učešće na svim međunarodnim takmičenjima u naredne četiri godine.\nVADA je juče suspendovala takmičare iz Rusije zbog malverzacija sa laboratorijskim podacima, pa ruski sportisti pod zastavom svoje zemlje neće moći da učestvuju na Olimpijskim igrama u Tokiju 2020. godine, kao i na Svetskom prvenstvu u fudbalu u Kataru dve godine kasnije.\n"Milsim da i stručnjaci iz VADA to dobro razumeju. Ako neko od njih donosi odluke o kolektivnom kažnjavanju, mislim da se može pretpostaviti da temelj takve odluke nije briga o čistoti međunarodnog sporta, nego politička odluka, koja nema nikakve veze s interesima sporta ili olimpijskog pokreta".\nVladimir PutinVADARusijaOlimpijski komitetdoping\nSi Đinping čestitao Bajdenu izbor za predsednika SAD 16\nAvganistan: U dve eksplozije stradalo 14 osoba 28\nPronađena Isusova kuća? 41\nSukobi na protestima u Poljskoj, više uhapšenih 21\nBajdenov tim: Prva žena na čelu obaveštajaca, imigrant vodi MUP 31\nTužna sudbina Ivone iz Ugljara 11206


Ruska vojska nastavlja da patrolira na severu Sirije /video/ - Sputnjik Srbija\n20:14 23 Jun 2021\n11:40 03.11.2019 Preuzmite kraći link\nSada red na ovom području obezbeđuju jedinice vladine vojske i ruska vojna policija. Vojska svakog dana obilazi unapred dogovorene maršrute. Konvoj vojnih vozila prolazi kroz desetak sirijskih naselja.\n„Po pravilu se konvoj kreće bez zaustavljanja, ali ponekad vojna policija mora da se zadrži na kontrolnim punktovima. Meštani prilaze patroli, govore o svojim problemima i zahvaljuju im se“, prenosi portal televizije „Zvezda“.\nVojska se kreće duž granice sa Turskom — odredi ruske vojne policije zalaze 10 kilometara duboko u sirijsku teritoriju. Maršruta je duga oko 160 kilometara.\nPredsednici Rusije i Turske, Vladimir Putin i Redžep Tajip Erdogan, 22. oktobra potpisali su memorandum o razumevanju u deset tačaka. U njemu se, između ostalog, govori da se od 12 časova 23. oktobra 2019. na sirijsku stranu sirijsko-turske granice izvan zone turske operacije „Izvor mira“ uvode jedinice ruske vojne policije i sirijske pogranične službe.\nOne će pomagati pri povlačenju kurdskih jedinica i njihovog naoružanja na 30 kilometara od sirijsko-turske granice, što bi trebalo da bude završeno u roku od 150 sati. Od tog trenutka počeće zajedničko rusko-tursko patroliranje u dubini od 10 kilometara od granice prema zapadu i istoku od oblasti u kojoj se izvodi operacija „Izvor mira“, osim grada Kamišlija.\nkurdske snage samoodbrane, turska operacija „Izvor mira“ u Siriji, patrola, ruska vojna policija, Sirija


Šok u Novom Mestu: Krka pobedila oslabljenu Zvezdu (video)\n"Odigrali smo stvarno loše u drugom poluvremenu. Postoji mnogo problema, neke odluke moraju da se donesu. Videćemo šta će biti", zaključio je posle poraza trener Milan Tomić. U nastavku regionalnog takmičenja crveno-beli dočekuju Megu. Pre ove utakmice Zvezdu, takođe na domaćem terenu odnosno u dvorani "Aleksandar Nikolić", očekuje duel Evrolige u kojem je protivnik Barselona.\nFoto: KK Krka / Dragko Perko / kosarka.si\nCrvena zvezda je izgubila od Krke u meču trećeg kola regionalne ABA košarkaške lige. Utakmica u Novom Mestu završena je sa 79:77 za domaći tim, a ovim neuspehom Zvezda je nastavila seriju slabih rezultata u svim takmičenjima.\nCrveno-beli su bili dominantniji sastav, vodili tokom čitavog meča, sve do poslednje četvrtine, u kojoj su košarkaši Krke jednostavno šokirali goste iz Beograda. Trener Milan Tomić je u Sloveniju otputovao sa značajno oslabljenim timom, u kojem nije bilo Bilija Berona, Derika Brauna i Džejmsa Gista.\nAko se na izostanak nekoliko važnih igrača doda i slaba partija Čarlsa Dženkinsa, koji je tokom utakmice samo tri puta šutirao na koš i pri tome nijednom nije pogodio, poraz u završnici meča i nije čudan.\nIstakao se Nikola Jovanović, koji je u odustvu standardnih prvotimaca dobio prvu priliku od početka sezone i uspeo na sjajan način da je iskoristi. Tokom meča sa Krkom ubacio je 16 poena, uz sedam skokova, ali se mora priznati i da je usporio tokom drugog poluvremena.\nLorenco Braun je postigao 12 poena i sedam asistencija, Perperoglu je imao koševe za 14.\nKod domaćina, koji je tokom drugog poluvremena postepeno gradio veliki preokret, najefikasniji je bio Glen Kouzi sa 20 poena, devet asistencija i četiri skoka. Marko Jošilo je veče završio sa 19 poena u Zvezdinom košu, a imao je i tri skoka.\nTrener Crvene zvezde bio je opravdano veoma nezadovoljan učinkom u Novom Mestu.\n"Čestitao bih Krki na odličnoj utakmici i pobedi. Odigrali smo stvarno loše u drugom poluvremenu. Postoji mnogo problema, neke odluke moraju da se donesu. Videćemo šta će biti", zaključio je posle meča Milan Tomić.\nU nastavku regionalnog takmičenja crveno-beli dočekuju Megu. Pre ove utakmice Zvezdu, takođe na domaćem terenu odnosno u dvorani "Aleksandar Nikolić", očekuje duel Evrolige u kojem je protivnik Barselona.\nKrka: Kouzi 20, Marineli 0, Škedelj 1, Đapa 0, Fifolt 0, Balažič 9, Jošilo 19, Rakićević 0, Lapornik 5, Ramljak 9, Laval 14, Osolnik 2; trener: Simon Petrov\nCrvena zvezda: Čović 2, L. Braun 12, Perperoglu 14, Davidovac 8, Nenadić, Lazić 2, Faje 6, Dobrić 5, Dženkins 0, Simanić 9, Jovanović 16, Odžo 3; trener: Milan Tomić


Ministarstvo za zajednice i povratak - Jevtić i Đurić iz Visokih Dečana poslali poruke mira\nVisoki Dečani, 7. januar 2016.godine\nNa najradosniji srpski praznik – Božić, u manastiru Visoki Dečani Svetu arhijerejsku liturgiju služio je iguman manastira Visoki Dečani arhimandrid Sava Janjić uz sasluženje monaštva i sveštenstva.\nBožićnoj liturgiji sa više desetina vernika prisustvovao je ministar za zajednice i povratak Dalibor Jevtić i direktor Kancelarije za KiM Vlade Srbije Marko Đurić.\nNakon Božićne liturgije iguman Sava Janjić je uz čestitku Mir Božji, Hristos se rodi - Vaistinu se rodi, rekao da se danas proslavlja veliki praznik, praznik mira, praznik koji treba da nas učvrsti u ljubavi, solidarnosti, zajednici i saosećanju prema drugima.\nDirektor Kancelarije za KiM Vlade Srbije Marko Đurić je čestitajući Božić istakao da se ovde u Visokim Dečanima nalazi recept za nacionalnu i duhovnu obnovu.\nĐurić je rekao da je Božić vreme da se podsetimo našeg naroda na KiM i da poziva sve one ljude koji nisu imali priliku da dođu, a takvih je mnogo, da posete svetinje na Kosovu.\n„ Svima čestitam Božić i odavde sa KiM, iz Dečana šaljemo naše molitve i našu ljubav svoj našoj pravoslavnoj braći širom sveta“, rekao je direktor Đurić.\nMinistar za zajednice i povratak Dalibor Jevtić je uz božićnu čestitku izrazio želju da svi oni koji su se sa Kosova raselili, sledećeg Božića, ovaj praznik proslave na svojim ognjištima i u svojim domovima, pozivajući komšije Albance da u tome pomognu.\n„ I danas želimo da pošaljemo poruku mira, poruku suživota jer smatram da možemo zajedno da živimo na ovim prostorima, da u miru zajedno izgradimo bolju budućnost koja treba da bude drugačija od one koja nam je ne tako davna prošlost bila. Još jednom svima srećan Božić, da ovaj praznik proslavimo u miru i da sledeći Božić dočekamo kao što sam već rekao u većem broju, tu pre svega mislim na one koje su se raselili“, rekao je ministar Jevtić.\nSinoć,na Badnje veče,ministar Jevtić i direktor Đurić sa velikim brojem vernika prisustvovali su bogosluženju i nalaganju Badnjaka u Hramu Svetog Dimitrija u Severnoj Mitrovici.


Izveštaj o društveno odgovornom poslovanju 2016.\nPružajući energetski oslonac građanima i privredi Srbije, „Elektroprivreda Srbije“ nastoji da na isti način doprinese razvoju i blagostanju zajednice u kojoj posluje. Smatramo da se uspeh ne meri isklјučivo poslovnim rezultatima, već aktivnim učešćem u aktivnostima društva za dobrobit svih građana. Naša misija je da pomognemo u postavlјanju sistemskih rešenja koja će unaprediti kvalitet života na duže staze, kao i da brzo reagujemo situacijama kada je to neophodno. Zato „Elektroprivreda Srbije“ posebnu pažnju posvećuje zaštiti životne sredine i širenju svesti u društvu o njenoj prioritetnoj važnosti, zatim smanjenju emisije štetnih materija u vazduh, vodu i zemlјu i usklađivanju rada proizvodnih kapaciteta sa normativima kako domaćeg, tako i zakonodavstva Evropske unije. „Elektroprivreda Srbije“ posvećena je kontinuiranoj podršci razvoju kulture, obrazovanja, zdravstva, sporta, kao i učešću u humanitarnim aktivnostima, očuvanju duhovnih vrednosti i pomaganju verskih zajednica.\nEPS podržava i pomaže rad najvažnijih državnih ustanova, institucija i udruženja u oblasti nauke i obrazovanja: Univerziteta u Beogradu i fakulteta koji obrazuju stručnjake potrebne elektroprivredi, Srpske akademije nauka i umetnosti, Instituta Nikola Tesla, Instituta Mihajlo Pupin, Saveza inženjera i tehničara. Podržavamo i najvažnije strukovne skupove i sajmove: CIGRE, CIRED, Energetika, Rudarstvo, Vode i Sajam energetike. A kroz različite manifestacije koje su tematski okrenute nauci, kao što su Festival nauke, Tesla dani i Noć istraživača, EPS daje svoj doprinos afirmisanju nauke. Podržali smo i naučne i edukativne kampove za najmlađe - Dečiji kamp „Viminacijum“ i Eko kamp „Tara“.\nEPS nastoji da se uklјuči u što veći broj akcija za pružanje pomoći u lečenju, naročito lečenju dece. Svojim donacijama EPS je omogućio bolјi rad najvećih zdravstvenih ustanova u zemlјi (Klinički centar Srbije, Institut za kardiovaskularne bolesti Dedinje, Klinički centar Dragiša Mišović) i mnogih bolnica u Srbiji, kao i nabavku medicinskih aparata, opreme i lekova.\nPodržavamo rad domova za nezbrinutu decu i osoba sa invaliditetom, decu bez roditelјa i decu izbeglica sa Kosova i Metohije, rad nevladinih organizacija u oblasti zaštite lјudskih prava i prava manjinskih zajednica. „Elektroprivreda Srbije“ je posebno ponosna na humanost koju su njeni zaposleni pokazali u najkritičnijim trenucima (zemlјotres u Kralјevu i katastrofalne majske poplave 2014. godine). Zaposleni redovno učestvuju u akcijama dobrovolјnog davanja krvi.\n„Elektroprivreda Srbije“ podržava razvoj i unapređenje kulture i umetničkog stvaralaštva, zaštitu kulturnih dobara i kulturne baštine. EPS je prijatelј nacionalnih institucija kulture: Narodnog muzeja u Beogradu, Narodnog pozorišta u Beogradu, Muzeja Nikole Tesle, Muzeja nauke i umetnosti, Muzeja savremene umetnosti, i čitavog niza projekata iz oblasti kulture.\nEPS prepoznaje značaj sporta i srpskih sportista koji su često najbolјi ambasadori države. Već tradicionalno, kompanija daje podršku olimpijskom i paraolimpijskom komitetu Srbije, Odbojkaškom, Rukometnom, Vaterpolo, Strelјačkom i Atletskom savezu Srbije, kao i vrhunskim sportistima u ostvarivanju rezultata na regionalnim i međunarodnim takmičenjima.\nEPS je donator završetka izgradnje Hrama Svetog Save u Beogradu a pomoć smo uputili mnogim manastirima i crkvama, kao i verskim ustanovama drugih veroispovesti u Srbiji.\nOpasnosti od struje\nČika Rašini saveti za decu


Festival integrisanih komunikacija u oktobru u Beogradu ~ Mreza Kreativnih Ljudi\nFestival integrisanih komunikacija u oktobru u Beogradu\n16.9.15 desavanja, festival No comments\nMarketing mreža 29. oktobra u Beogradu organizuje prvi nacionalni Festival integrisanih komunikacija – KAKTUS 2015. Festival pod sloganom "Ideje koje opstaju" ponudiće bogat i zanimljiv program iz različitih oblasti integrisanih komunikacija, kao i pregled najnovijih svetskih trendova.\nDnevni konferencijski deo festivala čine predavanja i radionice vodećih stručnjaka iz Evrope i sveta, među kojima su i Abraham Abbi Asefaw i Maksimilian Kallhed, osnivači Pop Up agencije iz Londona; Jacob Kobi Gamliel, osnivač najveće digitalne agencije u Izraelu iSOCIA; Luca Gatti, Brand Operation Integration Manager za EMEA region u kompaniji Procter & Gamble i Mike Brandt, osnivač danske agencije Urge i inovativnog pristupa u oglašavanju – Advertisingawesomeness.\nPored njih, učesnici festivala imaće priliku da čuju i iskustva Marijane Prpić, brending direktorke u kompaniji Google, Svetlane Stavreve, direktorke marketinga i komunikacija u kompaniji IBM za Jugoistočnu Evropu, kao i Matije Vujovića i Vladimira Grčića iz jedne od najnagrađivanijih agencija u Evropi Kitchen Prague.\nVečernji program festivala obeležiće dodela nagrada najboljima u struci. Nagrade se dodeljuju u 13 kategorija, a dobijaju ih organizacije, kompanije, institucije i agencije za najkvalitetnije i najprofesionalnije integrisane kampanje u protekloj godini. O tome ko će dobiti ovogodišnje KAKTUS nagrade odlučuje stručni žiri koji čine 25 uglednih profesionalaca iz kreativnih, PR i digitalnih agencija iz Srbije i regiona.\n"Tržište marketinških komunikacija u Srbiji i kreativni radovi koji iz njega godinama proizilaze, zaista i konačno zaslužuju kvalitetan kreativni festival. KAKTUS je nastao da bi inspirisao domaću kreativnu industriju da u budućnosti na što bolji i originalniji način stvara nove ideje - ideje koje opstaju", rekla je Ivana Parčetić Mitić, osnivač i urednica portala Marketing mreža i podsetila da prijavljivanje na konkurs za KAKTUS nagrade traje do 20. septembra.


SAD: Seksualnim prestupnicima zabrana da igraju Pokemon Go\nOva mera zabrane se odnosi na skoro 3.000 ljudi, prenosi BBC.\nGuverner Njujorka Endru Kuomo je izjavio da je "zaštita njujorške dece porioritet broj jedan" a da je igra jurenja virtuelnih stvorenja u realnom svetu "nov način opasnih seksualnih predatora za mamljenje žrtava ".\nPrema novoj uredbi, zatvorenici koji služe uslovnu kaznu zbog seksualnih prestupa, neće smeti da igraju ovu igru.\nNjujorški zakon uvodi pravilo da se pri otvaranju naloga za učešće u igri, na mreži ostave imena i adrese igrača, kao i da se na internetu postavi javno dostupna mreža sa registrom prestupnika.\nGuverner je uputio pismo programerima koji upravljaju ovom igricom u kojem traži pomoć u pronalaženju načina da se seksualnim prestupnicima blokira pristup ovoj igrici.\nOd lansiranje ove igrice uvedeno je više zabrana poput jurenja Pokemona u Memorijalnom muzeju holokausta u Vašingtonu, Memorijalnog centra Aušvic, katedralama i portama crkava, kako bi igrači pokazali poštovanje prema ovim institucijama.


Press Online :: Politika :: NOVO IŽIVLJAVANJE Prištinski mediji: Policija u civilu skida srpske tablice\nNOVO IŽIVLJAVANJE Prištinski mediji: Policija u civilu skida srpske tablice\nZamenik kosovskog premijera Fatmir Ljimaj izjavio je danas da bi kosovska vlada uskoro mogla da uvede recipročne mere Srbiji kada je reč o registarskim tablicama, a u međuvremenu pripadnici Kosovske policije u civilu oduzimaju srpske registarske tablice u selima Ranilug i Veliko Ropotovo.\nPrema Ljiljaju mera oduzimanja srpskih tablica bi značila da vlasnici vozila sa tim oznakama tokom boravka na teritoriji Kosova imaju privremene tablice.\nUpitan da prokomentariše poziv EU Prištini da ukine odluku o povećanju taksi na robu iz centralne Srbije za 100 odsto, Ljimaj kaže da je takav potez Brisela bio očekivan, prenela RTK.\n- Evropska unija mora da shvati da Kosovo više ne može da prihvati pristup kakav Srbija ima prema nama - rekao je Ljimaj.\nOduzimaju tablice Srbima i pišu kazne\nObavezno ćebe u gepeku?\nPolicija je takođe zaustavljala i vozila sa RKS i KS tablicama, ona su detaljno proveravana, a od vozača su tražili kompletnu opremu od prve pomoći, lanaca, do "obaveznog" posedovanja ćebeta u gepeku automobila.


Ruski milijarder Savidis demantuje da je umešan u proteste u Makedoniji\nIvan Savidis, ruski biznismen koji živi u Grčkoj poznat je i kao vlasnik fudbalskog kluba Paok iz Soluna\nRuski biznismen Ivan Savidis, koji živi u Grčkoj, demantovao je u utorak bilo kakvu umešanost u proteste u Makedoniji protiv dogovora sa Grčkom kao i da je dao stotine hiljade evra protivnicima promene imena makedonske države.\n"Jasno stavljamo do znanja da biznismen Ivan Savidis nema ništa sa onim što se spominje u klevetničkom tekstu. Narednih sati ćemo iskoristiti sva pravna sredstva da podnesemo tužbu protv medija, kao i autora ove neosnovane objave", navodi se u saopštenju Savidisove kompanije "Dimera grup", a prenosi makedonska agencija Makfaks.\nProjekat za izveštavanje o organizovanom kriminalu i korupcijia OCCRP (occrp.org) sinoć je objavio da je, prema dokumentima makedonskog Ministarstva unutrašnjih poslova Savidis platio najmanje 300.000 evra makedonskim političarima, članovima novoformiranih organizacija i navijačima skopskog Vardara iz grupe Komiti.\nPremijer Makeodnije Zoran Zaev juče je za američki Buzzfeed rekao da su proruski grčki biznismeni plaćali Makedoncima od 13.000 do 21.000 evra da izazovu nasilne proteste pred ključni referendum oko imena, koji je uslov za NATO i EU.\nZaev je kasnije makedonskim medijima rekao i da su članovi navijačke grupe Komiti, koji su bili privedeni u policiju u junu zbog nasilja na protestima protiv dogovora sa Grčkom, rekli da su ruski biznismeni davali pare i da su zato izašli na proteste.\nAmbasada Rusije u Skoplju je odgovorila da je izjava Zaeva politički neodgovorna i da stavlja pod znak pitanja iskrenost zalaganja Vlade Makedonije za izgradnju dobrih odnosa s Rusijom.\nTajkun Savidis je poznat i kao vlasnik fudbalskog kluba Paok iz Soluna, i incidentu od prije par meseci kada je sudiji na terenu pretio pištoljem.


RTCG - Radio Televizija Crne Gore - Nacionalni javni servis :: Društvo :: "Neprimjereni pritisci Vlade na Javni servis"\n19. 12. 2020. 10:08 >> 10:15 7\n"Neprimjereni pritisci Vlade na Javni servis"\nMedijski savjet za samoregulaciju najoštrije osuđuje pritiske na javni servis RTCG koji poslednjih dana dolaze od premijera i vicepremijera Vlade Crne Gore, saopštio je izvršni sekretar Medijskog savjeta za samoregulaciju Ranko Vujović. Prijetnje gašenjem medija i prizivanje grčkih scenarija nisu odlika demokratskih vlasti niti pokazatelj spremnosti da se uvaži pluralizam i nezavisnost medija, dodao je on.\nOva vrsta pristiska je, kako je saopštio, potpuno neprimjerena u bilo kom demokratskom društvu.\n“Koristimo ovu priliku da upoznamo vladine zvaničnike da su mediji i politika u našoj državi zakonski odvojeni već skoro dvadeset godina. Svako uplitanje politike, a posebno izvršne vlasti u rad medija smatra se ozbiljnim ugrožavanjem njihove nezavisnosti. Takođe podsjećamo da je nezavisnost medija preduslov za njihovo objektivno i nepristrasno izvještavanje”, navodi se u saopštenju.\nPrijetnje gašenjem medija i prizivanje grčkih scenarija, kako je rekao, nisu odlika demokratskih vlasti niti pokazatelj spremnosti da se uvaži pluralizam i nezavisnost medija.\n“To što se aktuelnoj Vadi ne sviđa uređivačka politika javnog servisa ne može i ne smije biti razlog za prijeteće poruke i poziv za nezakonito smjenjivanje menadžmenta ove kuće. Takođe nije uobičajeno da vlast koja sebe smatra prvom demokratskom u istoriji Crne Gore svoj mandat započinje ovako drastičnim pritiscima na rad medija”, navodi se u saopštenju.\nMedijski savjet za samoregulaciju će, kako su naveli, upoznati sve relevantne međunarodne organizacije sa pritiscima na rad medija koji u posljednje vrijeme dolaze od nove Vlade Crne Gore.\nRTCG Javni servis Crne Gore MSS Medijski savjet\nOsam godina na strani istine\n04. 02. 2021. 6\nAbazović uvredama i prijetnjama targetirao Javni servis\n21. 01. 2021. 15\nOsudili napade na Nikčević i RTCG


Kurti: Vašingtonski sporazum imao dobrih elemenata\nNovembar 22, 2021 21:56\nPremijer privremenih institucija u PrištiniAljbin Kurti je u Beču govoreći o odnosima tzv.Kosova sa Sjedinjenim Američkim Državama rekao da je sporazum sa Srbijom postignut u Vašingtonu 2020. godine bio više pokušaj brzog dogovora nego pomoć za napredak tzv.Kosova i Srbije, prenosi Reporteri.\n„Što se tiče Sjedinjenih Država, situacija je sada sasvim drugačija, naravno bolja. Predsednik Bajden je jedan od najprogresivnijih lidera na svetu. Imao sam priliku da se sretnem sa potpredsednicom SAD Kamalom Haris u Jelisejskoj palati na večeri koju je sazvao predsednik Makron, bio je to izvanredan govor na tom forumu“, rekao je Kurti.\nGovoreći o Vašingtonskom sporazumu postignutom u vreme mandata predsednika Donalda Trampa, Kurti je rekao da ima i nekih dobrih elemenata poput uzajamnog priznanja sa Izraelom\n„To je bila poslednja tačka, koja je sprovedena i to je pozitivno. Ali ipak moram da kažem da je to od opredeljenja Kosova i Srbije mnogo više bio taktički potez predizborne administracije SAD koja je imala za cilj da izgradi nešto održivo kako bi se otvorio put za sigurnu budućnost. To vidim više kao pokušaj brzog dogovora koji bi održao međunarodni imidž bivšeg predsednika i unutrašnju politiku nego da se zapravo pomogne Kosovu i Srbiji da napreduju“, rekao je Kurti.\nBivši kosovski premijer Avdulah Hoti i predsednik Srbije Aleksandar Vučić, potpisali su 4. septembra 2020. godine u Beloj kući u Vašingtonu dva dokumenta o normalizaciju ekonomskih odnosa, u prisustvu bivšeg predsednika SAD Donalda Trampa.


Windows aplikacije | PERFECT CODE\nPotrebna su Vam vanstandardna rešenja, koja se moraju programirati?\nDanas se na tržištu softvera može naći program za bilo koju namenu. Najveći nedostatak takvih aplikacija je potreba proizvođača da ponudi sveobuhvatna rešenja koja onda vrlo često ne mogu ispuniti specijalne zahteve pojedinih mušterija. Naša namera je da se pozicioniramo u tom segmentu i kupcima ponudimo softverska rešenja koja će ispuniti tu prazninu koju standardni paketi ne mogu pokriti.\nUglavnom poslujemo sa inostranim mušterijama nemačkog govornog područja i u pogledu cena (na zapadu) smo izuzetno konkurentni. Dugogodišnje reference istih stranih mušterija su garancija našeg kvaliteta što podrazumeva i izuzetno visoku cenu na domaćem tržištu.\nNeke od naših projekata možete pogledajte u delu Portfolio. Ukoliko se i sami bavite programiranjem, marljivi ste, odgovorni i zainteresovani za rad sa stranim firmama, kontaktirajte nas.\nOvu specialnu ponudu možete kombinovano koristiti u svrhu windows programiranja ali takođe i za controlling-reporting, jer nije bitno koju vrstu poslova obavljamo. Raspodelu sati prepuštamo Vama.


Kosovo traži od Kfora pomoć u zauzimanju trafo-stanice Valač - Politički.rs\nVesti online, Kosovo online, Foto: Kfor\nPredstavnici vlade Kosova na jednom od nedavnih sastanaka sa komandom Kfora izneli su zahtev da pripadnici međunarodne vojne misije obezbeđuju tehničare Kosovske elektrodistributivne kompanije (KEDS), koji se pripremaju da u narednom periodu preuzmu trafo-stanicu u Valaču, saznaje Kosovo onlajn iz dobro obaveštenih izvora.\nPredstavnik kosovske vlade je, prema tim informacijama, saopštio da postoje dve opcije – ili da tehničare KEDS obezbeđuju pripadnici Kfora, ili će taj posao da obavi kosovska policija.\nOvaj zahtev Prištine je, kako saznajemo, izričito odbijen od strane predstavnika Kfora.\nRedakcija Kosovo onlajn pre tri dana poslala je dopis komandi Kfor sa pitanjima u vezi sa ovim saznanjima, ali nisu dobili ni potvrdu ni demanti pomenute informacije.\nKosovski premijer Aljbin Kurti nedavno je izjavio da je “plaćanje računa za struju jedino moguće rešenje“ za potrošnju električne energije na severu Kosova. Kurti je na konferenciji za medije u Prištini izjavio da pokušava da sa što „manje štete i mirnim putem“ dođe do epiloga za pitanje električne energije na severu.\nPovodom ove izjave, saopštenjem se oglasio direktor Kancelarije za KiM Petar Petković koji je naveo da je “Kurti po ko zna koji put pokušao da plasira lažnu tezu kako se struja na severu Kosova i Metohije godinama ne plaća”.\n– Činjenice govore suprotno, a to je da je apsolutno svaki kilovat potrošene električne energije svih ovih godina unazad uredno plaćen, jer su zvanični Beograd i EPS do početka 2021. godine plaćali struju koja je preko prenosnih sistema EMS stizala u četiri opštine na severu Kosova i Metohije – naveo je Petković.\nU proteklih nekoliko meseci već se više puta govorilo o nameri prištinskih vlasti da nasilno preuzmu trafo-stanicu u Valaču, koja je od ključne važnosti za snabdevanje strujom u srpskim opštinama na severu. Kosovska policija krajem prošle godine je u dva navrata ulazila u srpske sredine sa punom borbenom opremom i tada se dogodilo i nekoliko incidenata.\nKosovski policajci su prilikom upada u Severnu Mitrovicu i Zvečan u oktobru, posle upotrebe šok-bombi i suzavca na okupljene Srbe pucali iz vatrenog oružja, kada je teško ranjen mladić Srećko Sofronijević.\nNačelnik Generalštaba Vojske Srbije general Milan Mojsilović u sredu je poručio da ne isključuje “mogućnost novih jednostranih akcija kosovskih bezbednosnih snaga na severu Kosova i Metohije i naglasio je da će Vojska Srbije reagovati na takve pokušaje”.\nIn: EKONOMIJA, IZDVOJENO ZA VAS, POLITIKA\nTagged: ENERGETIKA, KFOR, KOSOVO, KOSOVO I METOHIJA, STRUJA, TRAFO STANICA VALAČ, VALAČ


Autor Marija Ivosh 11.07.2018 09:58 10:53\nMnogo toga što nisu uradili u prethodnom periodu, moraće da dovrše, jer dugovi iz prošlosti stižu na naplatu, a neke stare kontakte da obnove ili da jasno definišu šta im u odnosu sa tim osobama odgovara ili ne. Osim Ovnova, Škorpija i Jarčeva, i Bikovi, Lavovi i Vodolije mogu se naći pred velikim izazovima u vidu primamljivih profesionalnih ponuda ali i rizičnih poslovnih poduhvata, na šta će dosta uticati i kvadrat koji retrogradni Mars obrazuje sa retrogradnim Jupiterom u Škorpiji, simbolu novca i moći. Zato, pre nego što se upustite u rizične finansijske transakcije, dobro razmislite i posavetujte se sa mudrijima i iskusnijima od sebe.\nBudući da Mars simbolizuje sukobe, povrede i agresivnost, a Vodolija glavu, centralni nervni sistem, potkolenice i nožne članke, analogija je prilično jasna: trebalo bi se čuvati povreda, naročito ako se profesionalno bavite sportom, košarkom, fudbalom. Ako vam se neka planeta nalazi u prvoj dekadi Vodolije preko koje će Mars lagano odmicati retrogradnim hodom ka Jarcu, do 13. avgusta, obratite više pažnje na zdravlje, čuvajte glavu i noge od povreda, bilo da se bavite sportom ili ne.


Preminuo bivši predsjednik UEFA Lenart Johanson - BIGportal.ba\n5 Juna, 2019 5 Juna, 2019 065\nBivši predsednik Evropske fudbalske unije (UEFA) Lenart Johanson umro je u 89. godini. Fudbalski savez Švedske naveo je da je Johanson umro u utorak posle kraće bolesti. Johanson je za 17 godina na čelu UEFA–e bio najzaslužniji za osnivanje Lige šampiona. “Lenart Johanson je bio naš najveći međunarodni fudbalski lider…\n“Lenart Johanson je bio naš najveći međunarodni fudbalski lider svih vremena, nijedan Šveđanin nije imao sličan uticaj u svetu fudbala. Njega su poštovali kao predsednika Uefa i potpredsednika Fife, njegovo liderstvo izazvalo je divljenje širom sveta”, navodi se u saopštenju FS Švedske.\nLiga šampiona je postala najunosnije i najprestižnije takmičenje, a proširena je u odnosu na prethodno takmičenje jer su mogli da učestvuju i klubovi koji nisu šampioni. “To je najveće takmičenje za fudbalske klubove, koje se gleda širom sveta.\nPoslali smo je u 200 zemalja, a kada čujete fudbalere da pričaju o budućnosti, uvek kažu: ‘Voleo bih da igram u finalu Lige šampiona’ “, rekao je Johanson za Asošiejted pres 2010. godine.\nSedište je prebačeno iz Berna u Nion. Johanson se protivio uvođenju tehnologije u fudbal, kao pomoć sudijama, a jednom prilikom je rekao: “Ovo je igra za ljude, a ne za robote”.


BEOGRAD - Više hiljada radnika u nekoliko gradova u Srbiji obustavilo je rad i od poslodavaca traži da im se isplate zaostale zarade i uplate penziono i zdravstveno osiguranje.\nNaime, zaposleni Industrije hemije i kozmetike „Biser" u Kumanu Kompletan tekst\nProizvođači duvana protestovali ispred Apelacionog suda\nNIŠ - Više desetina proizvođača duvana sa juga Srbije protestovalo je ispred zgrade Apelacionog suda u Nišu zbog presude na štetu jednog od proizvođača koji je tužio Duvansku industriju Niš (DIN) zbog raskida ugovora. Kompletan tekst\nLjajić predao na upotrebu novi prostor za stare u Jagodini\nJAGODINA - Ministar za rad i socijalnu politiku Rasim Ljajić i predsednik Skupštine Jagodine Ratko Stevanović predali su u Gerontološkom centru u tom gradu na upotrebu novi prostor površine 800 kvadratnih metara, u koji je u poslednje dve godine iz budžeta uloženo blizu 48 miliona dinara. Kompletan tekst\n"Telekom" investira u Pančevo\nPANČEVO - Predstavnici "Telekoma Srbije" i grada Pančeva potpisali su danas Protokol o saradnji kojim je predviđeno da to javno preduzeće ove godine investira 280 miliona dinara u razvoj svoje infrastrukture u gradu.\nProtokol su potpisali gradonačelnica Vesna Martinović i direktor Direkcije za tehniku "Telekoma" Saša Leković.\n- "Telekom" će u poboljšanje telekomunikacionih usluga u Pančevu, koje se odnose na fiksnu telefoniju, multimedije i Internet, uložiti više novca nego prethodnih godina - rekao je Leković. dalje\nSajam zapošljavanja za osobe sa invaliditetom u Kragujevcu\nKRAGUJEVAC - Na Sajmu zapošljavanja za osobe sa invaliditetom koji je otvoren u Kragujevcu učestvuje više od 20 preduzeća koja su ponudila 74 radna mesta za osobe sa posebnim potrebama. dalje\nU Loznici oprez zbog sezone cvetanja drveća\nLOZNICA - Prema podacima aeropalinološke stanice u Loznici, protekle sedmice, prvi put ove godine zabeležene su koncetracije polena, koje mogu uticati na nastanak alergijskih reakcija kod osetljivih osoba. dalje\nBesnilo u Novom Pazaru\n"Dani šunke" na Paliću\nZaposleni u fabrici "Biser" najavili generalni štrajk\nU Aleksandrovcu zbog klizišta ugroženo 11 kuća


Pred oko 2.000 ljudi u okviru proslave 100. rođendana kluba iz Gornjeg Milanovca, crveno-beli su u kombinovanom sastavu do ubedljive pobede uspeli da stignu u drugih 45 minuta.\nPosle terenske inicijative i nekoliko propuštenih šansi izabranici Roberta Prosinečkog su poveli sa 1:0 u 41. minutu kada je Evandro rutinski okončao akciju svojih saigrača.\nPočetkom drugog dela igre Zvezda je ostala sa igračem manje na terenu pošto je Nikola Petković dobio direktan crveni karton, ali to nije sputalo crveno-bele da nastave sa napadima i preko rezerviste Mezenge dupliraju prednost - 2:0.\nNenad Kovačević je u 71. minutu skrivio penal koji je uspešno realizovao Živković, a stotinak sekundi kasnije priliku da "sa kreča" postigne gol imao je i Kadu, međutim, nije bio precizan.\nPromašaj sa bele tačke nije puno koštao Zvezdu pošto su do kraja utakmice uspeli da još dva puta zatresu mrežu. Mezenga je prvo postigao svoj drugi pogodak na meču da bi konačnih 4:1 postavio Kadu nakon solo prodora.


STANIVUKOVIĆ ZOVE RUKOVODSTVO SRPSKE NA SASTANAK: Banjaluku čekaju veliki projekti\nNovosti25.01.22 u 19:14\nGRADONAČELNIK Banjaluke, Draško Stanivuković, ponovo je pozvao rukovodstvo Republike Srpske na sastanak u Gradsku upravu kako bi razgovarali o podršci projektima u najvećem gradu Srpske.\nNamjera je da se razgovara o tome koje projekte Vlada Republike Srpske želi da podrži u Banjaluci kao najvećem gradu Republike, saopšteno je iz Gradske uprave.\nKako je istaknuto i u ranijem dopisu upućenom rukovodstvu Republike početkom decembra prošle godine, u Banjaluci predstoji mnogo važnih projekata. Između ostalog, gradiće se škole, mostovi, ulice, Centralno spomen-obilježja poginulim borcima Odbrambeno-otadžbinskog rata Republike Srpske, nastavak izgradnje mosta u Docu, a gradska administracija je spremna i da razgovara o projektu izgradnje koncertne dvorane, kao i o drugim projektima za koje je Vlada Republike Srpske zainteresovana da podrži.\n– Podsjećamo, kada je u pitanju saradnja Vlade Republike Srpske i Grada Banja Luka tokom protekle godine – nije bilo novih projekata, već se uglavnom razgovaralo o onim ranije započetim, stoga je pozvano rukovodstvo Republike Srpske da se odredi o podršci najvećim projektima u našem gradu, a u interesu građana Banjaluke, poručili su iz Gradske uprave.\nStanivuković pozvao rukovodstvo Srpske\nSTANIVUKOVIĆ OBIŠAO RADOVE: U toku izgradnja rezeorvara Melina\n18:34 ∙ Vijesti ∙ 0\n„NEKA ME PRIJAVI SUDU U HAGU“ Đoko Ekvator odgovorio na optužbe Stanivukovića\n18:03 ∙ Vijesti ∙ 1\nKISEONIK NIJE NAŠKODIO PACIJENTIMA: Iz UKC-a reagovali na performans Draška Stanivukovića\n17:33 ∙ Vijesti ∙ 0\n13:44 ∙ Vijesti ∙ 0


Bajden jedini nosio masku na onlajn sastanku svetskih lidera: Bela kuća ima objašnjenje /video/ - Sputnjik Srbija\n21:55 27.04.2021 Preuzmite kraći link\nViralna fotografija – snimak ekrana sa Raptli fida – pokazala je da je Bajden jedini svetski lider na sastanku u četvrtak koji je nosio masku. Džen Psaki je taj potez branila na svojoj konferenciji za štampu u ponedeljak, nudeći neobična objašnjenja.\nNa pitanje novinara zašto je Bajden bio „jedini svetski lider na klimatskom samitu na Zumu koji je nosio masku“, ona je odgovorila: „Zato što svetu šalje poruku da nameće mere predostrožnosti i nastavlja da to čini kao lider Sjedinjenih Država“.\nDžen Psaki je opravdala Bajdenovu odluku tvrdeći da je sa njim bilo još ljudi tokom virtuelnog sastanka.\nNa viralnoj fotografiji napravljenoj dok je govorio predsednik Rusije Vladimir Putin, prikazan je samo Bajden sa maskom. Kanadski premijer Džastin Trudo, kineski predsednik Si Đinping, nemačka kancelarka Angela Merkel i drugi svetski lideri takođe su viđeni bez maske.\nDžen Psaki nije pojasnila koju „poruku“ šalju svetu lideri koji nisu nosili maske.\nViralna fotografija – snimak ekrana sa Raptli fida\nVećina lidera je, međutim, odlučila da se odrekne maske, prenosi RT.\nBela kuća, maska, Džo Bajden


Međunarodni sajam tehnike i informatike od 11. maja Međunarodni sajam tehnike i informatike od 11. maja – Personal magazin\nMeđunarodni sajam tehnike i tehničkih dostignuća, najreprezentativnija sajamska manifestacija te vrste u regionu, biće održan od 11. do 15. maja na Beogradskom sajmu. Na toj sajamskoj manifestaciji, pod sloganom “Korak…\nMeđunarodni sajam tehnike i tehničkih dostignuća, najreprezentativnija sajamska manifestacija te vrste u regionu, biće održan od 11. do 15. maja na Beogradskom sajmu.\nNa toj sajamskoj manifestaciji, pod sloganom “Korak u budućnost”, predstaviće se više od 500 izlagača iz oko 20 zemalja sveta, kao i učesnika u mnogobrojnim stručnim sajamskim programima, velikih kompanija, organizacija ili malih firmi iz gotovo svih zemalja regiona i Evrope i sa drugih kontinenata, saopšteno je sa Sajma.\nKingston 960GB KC310 SSD\nU okviru tog sajma, posle dve decenije, na velika vrata se vraća i specijalizovani sajam posvećen informaciono komunikacionom (ICT) sektoru. Izlagačima je na raspolaganju više od 15.000 kvadratnih metara zatvorenog i otvorenog izložbenog prostora.\nOčekivanih 20.000 pre svega poslovnih posetilaca može se nadati najnovijim dostignućima ponajviše iz oblasti industrijskih tehnologija – elektroenergetike, elektronike, telekomunikacija, procesne tehnike, brodogradnje, saobraćaja, klimatizacije, grejanja i hlađenja, logistike, materijala, opreme za profesionalne i naučne svrhe, ali i iz drugih tehničko-tehnoloških sektora, robnih kategorija i grupa. Izlagački akcenat tradicionalno je na takozvanoj “fabrici 21. veka” (integrisanoj industriji i “pametnim” fabrikama), energetskim sistemima (modernim tehnologijama i obnovljivim izvorima energije), tehnotronici (računari, računarska i mrežna oprema, aplikativni softveri ) i naročito inovativnim proizvodima i projektima.\nSajam tehnike biće obogaćen obimnim stručnim pratećim programom, u okviru kojeg će biti održan i strateški značajan međudržavni poslovni skup posvećen unapređenju ekonomske saradnje Srbije i Italije u domenu razvoja i primene novih proizvodnih tehnologija, posebno mehatronike, robotike i industrijske automatizacije.\nTežište skupa biće na održivoj “fabrici za budućnost”, skup je podržan od Vlade Srbije i Ambasade Italije u Srbijii, a učešće su najavile najrelevantnije organizacije i asocijacije dveju zemalja u ovom sektoru. Svoj status najvećeg regionalnog tehničko-tehnološkog sajamskog događaja ovogodišnji Sajam tehnike će pokušati da dokaže i Međunarodnim sajmom informacionih i komunikacionih tehnologija (ICT), koji će biti održan u sklopu Sajma tehnike. Ta sajamska manifestacija ponovo će okupiti softverske kompanije, proizvođače računarske, mobilne i telekomunikacione opreme, internet provajdere, operatere mobilne telefonije, kablovske operatere, konsultantske firme, e-trgovine, startapove, časopise i druge učesnike ICT sektora. Sajam tehnike podražali su Ministarstva trgovine, turizma i telekomunikacija, Ministarstva prosvete, nauke i tehnološkog razvoja, Privredna komora Srbije i Društvo za informatiku Srbije\nMeđunarodni sajam tehnike i informatike od 11. maja was last modified: May 5th, 2015 by Redakcija\nNova Facebook platforma za zemlje u razvoju


Bosch SPI25CS00E mašina za pranje sudova cena, cene Srbija, prodaja Beograd Novi Sad Niš\nBosch SPI25CS00E mašina za pranje sudova cene\nBosch SPI 25CS00E Energetski razred A+... specifikacija\ncena od 51.594,00 do 55.990,00 din | prodavnica (8)\nEPonuda nije internet prodavnica već Vam omogućava da brzo i lako nađete Bosch SPI25CS00E mašina za pranje sudova po najjeftinijoj ceni. Naš cilj je da kupci budu što bolje informisani o ponudi Bosch mašina za pranje sudova SPI25CS00E na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Bosch Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch SPI25CS00E mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Bosch SPI25CS00E mašina za pranje sudova. Pre kupovine, podatke za Bosch mašina za pranje sudova SPI25CS00E proverite na sajtu PROIZVOĐAČA.


Decor Report apartmenttherapy.com\nArhitektura je nastala usled nedostatka prostora da se napravi kuća ustaljenog oblika, u Japanu , dizajner Akihisa Hirata . Spolja običnog pravougaonog izgleda, razvija se vertikalno oko kružnog stepeništa koji vodi ka svakom sledećem spratu.\nOvaj stan , uredjen za zenu, dizajnirao je Studio Vuong i nalazi se u Barseloni, Španija. Velicine 100m2, sa dnevnom sobom koja je i centralni i najvažniji deo ovog stana, kaučom u vintage stilu i dva stolica napravljenih ručno od panjeva. Ugao za...\nSmeštena iznad jednog zaliva u blizini Sidneja, ova kuća je ostvarenje snova za svakoga ko voli mir, luksuz i inspirativan pogled. Ona zaista ima jednu od najlepših terasa koje smo vam do sada predstavili.\nPrelep stan u Londonu\nPredivan apartman u Ukrajini\nSta je to sto ljudi zele od apartmana? Prostor, komfor, stil, osecaj dobrodoslice i prijatnosti doma , kada se vratite iz uzurbanog sveta...... Pogledajte galeriju slika. Stan ima 300m2, a dizajn je radio Alexander Chervinskyi za Azovskiy & Pahomo...\nenterijer dekor prodajem kancelarija ikea prizvodi kuhinja basta rasveta spavaca soba renoviranje kupatilo Image Roza boja se kuca uredjenje decija soba dekoracija namestaj uredjenje doma kupujem


Agencija za istrage i zaštitu BiH (SIPA), zajedno s drugim nadležnim institucijama i policijskim agencijama, uključena je u istragu povodom prijetnji upućenih glavnom tužiocu Tužilaštva BiH Gordani Tadić i njenoj porodici, potvrdio je portparol SIPA-e, Luka Miladinović.\nOn je naveo da je agencija juče obaviještena od Direkcije za koordinaciju policijskih tijela o ovom slučaju i da su aktivno uključeni u istragu.\n– SIPA preduzima sve mjere iz svoje nadležnosti s ciljem otkrivanja počinilaca tog djela – rekao je Miladinović.\nOn je dodao da SIPA postupa u partnerstvu i koordinaciji sa drugim nadležnim institucijama i agencijama, uključujući Obavještajno-bezbjednosnu agenciju (OBA) BiH, Direkciju za koordinaciju policijskih tijela i Tužilaštvo BiH.\nMinistar bezbjednosti u Savjetu ministara, Fahrudin Radončić, potvrdio je juče da je glavni tužilac BiH Gordana Tadić dobila ozbiljne prijetnje po život, zbog čega je od direktora za Koordinaciju policijskih tijela Mirsada Vilića tražio da pojača njenu zaštitu.


Na prijedlog predsjednika Vladimira Putina, Rusija se povlači iz Sporazuma o otvorenom nebu, nakon što je zakon jednoglasno podržan od strane poslanika ruskog parlamenta, javljaju tamošnji mediji.\nProtekle sedmice Putin je zakon predložio ruskoj Dumi, koja je u konačnici to i usvojila, čime se Rusija povlači iz sporazuma koji su mnogi ocijenili kao test povjerenja između te zemlje i Sjedinjenih Američkih Država.\nOvakav potez Rusije je uslijedio nakon odluke Donalda Trumpa da SAD povuče iz multilateralnog sporazuma, koji državama potpisnicama omogućava prelet preko teritorije bilo koje potpisnice u cilju prikupljanja informacija o vojnim aktivnostima, što je godinama ulijevalo povjerenje među različitim stranama po pitanju raspoloživih vojnih efektiva određene države.\nSAD su se u novembru prošle godine povukle iz sporazuma, što je bila jedna od posljednjih važnijih odluka koju je donio tadašnji stanar Bijele kuće. Tada je Trump optužio Rusiju za kršenje pomenutog sporazuma, što je Moskva negirala.\nRusija je nakon toga najavila da će se povući iz sporazuma.


GLASOVI PUBLIKE PRESUDILI: Dragana Mitrović izbačena iz "Zadruge 4" (VIDEO) : Nadlanu.com\nGLASOVI PUBLIKE PRESUDILI: Dragana Mitrović izbačena iz "Zadruge 4" (VIDEO)\nObjavljeno 21. jun 2021. / 08:57:27\nVoditelj Darko Tanasijević okupio je sinoć nominovane takmičare Frana Pujasa, Stefana Karića, Draganu Mitrović i Filipa Cara, pa se uputio sa njima u salu, gde je održana igrica, koja je pobedniku omogućila dupliranje glasova i povećala šansu sa ostanak u "Zadruzi 4!"\nDarko je objasnio zadrugarima da uđu u džakove i stave kofice oko struka i da u što kraćem roku treba da skupe šarene loptice i skakuću do cilja, a zatim i vratiti. Muzika je krenula, a nominovani su se bacili na izazov. Fran i Stefan su se najviše potrudili, a pobednik večerašnje igrice bio je Fran Pujas, te su se njemu duplirali glasove publike.\n- Jedan od vas ima 52%, druga osoba ima 17%, treća osoba ima 30% i poslednji ima 1% glasova publike. 52% glasova ima Stefan Karić, 30% glasova ima Fran, 17% Car, a Dragana napušta takmičenje - saopštio je Darko.\nDragana MitrovićFilip CarFran Pujasizbačena iz Zadrugestefan karićzadruga 4\nŽENSKA TUČA: Irma Sejranić i Ana Jovanović čupale kosu i šamarale jedna drugu zbog…


Zaev narednih dana očekuje isporuku prvih vakcina iz Srbije - Politički.rs\nPremijer Severne Makedonije Zoran Zaev izjavio je da očekuje da prve vakcine protiv kovida 19 narednih dana dođu iz Srbije i da bi pre polovine februara mogle da stignu i vakcine iz Kine.\n„Prve vakcine koje očekujemo da stignu su pomoć iz prijateljske Srbije od 8.000 Fajzerovih vakcina, za koje verujem da će ovih dana stići pismena potvrda te kompanije da te vakcine mogu da počnu da koriste naši zdravstveni radnici“, rekao je Zaev novinarima.\nPremijer je istakao da će se ove sedmice „zaokružiti postupak“ za nabavku 200.000 doza iz Kine, da bi, kako je rekao, „negde od 10. do 15. februara dobili i kineske vakcine“.\n„Imali smo razgovore s našim strateškim partnerima – s NATO i Vašingtonom i utvrdili smo da nabavka vakcina iz Kine nije geopolitičko pitanje, već suvereno pravo svake države. Pokušavamo da nabavimo vakcine svugde gde su nam dostupne“, rekao je on.\nZaev je rekao da se po direktnom dogovoru s Fajzerom prve količine vakcine od 5.850 doza tog proizvođača očekuju polovinom februara i da uz to „očekuje lepo pozitivno rešenje od Evropske delegacije“, istićući da komesar Oliver Varhelji „ulaže maksimalne napore“ i da je obezbeđeno 70 miliona evra.\nMinistarstvo zdravlja je objavilo da je planirano da prve vakcine protiv kovida-19 preko svetskog programa Kovaks stignu u martu.\nKovaks je u utorak obavestio da je za Severnu Makedoniju predviđeno između 103.200 i 175.200 doza vakcine AstraZeneka, od kojih bi oko 35 odsto trebalo da stigne u prvom, a ostatak u drugom kvartalu.\nVlasti Severne Makedonije su se s Fajzerom u direktnim pregovorima dogovorile o 800.000 doza vakciina za ovu godinu, a preko Kovaks mehanizma je, kako je ranije saopštavano, obezbeđeno 833.000 doza. Sličnu količinu Severna Makedonija je prvobitno planirala da nabavi preko Evropske komisije i zemalja članica EU.\nTagged: KORONAVIRUS, SEVERNA MAKEDONIJA, SRBIJA, VAKCINE, ZORAN ZAEV


Poslodavci ugrožavali prava trudnica i za vreme vanrednog stanja - Bebac.com\n22.05.2020. / Izvor: Bebac.com\nTrudnice i porodilje za vreme vanrednog stanja pozivale inapekciju rada\nU toku današnjeg dana očekuje se lista poslodavaca koja je kršila prava radnika za vreme vanrednog stanja. Tokom vanrednog stanja inspekcija je primila 4650 poziva, a jedan deo poziva odnosio se na postupanje prema trudnicama i porodiljama.\nInspekcija rada obavljala je svoj posao i u toku vanrednog stanja, Urađeno je 1.572 nadzora, od čega je 644 zahteva bilo od zaposlenih rekao je za RTS direktor inspektorata za rad Stevan Đurović.\nNajviše žalbi inspekcija je imala za otkaze, 126 prijava, dok se 26 trudnica i porodilja žalilo inspekciji zbog sumnje da se prema njima ne postupa kako zakon nalaže. U toku vanrednog stanja podneto je i 80 zahteva za prekršajni postupak protiv 78 poslodavaca.\nMože li trudnca dobiti otkaz\nAko ne izbriše fotografije unučadi s Fejsbuka, baka će morati da plaća 50 evra dnevno\nIdiličan život mame na porodiljskom (FOTO)\nPorodila se trudnica obolela od morbila\nA to sto je fond svojevoljno isplacivao manje plate za februar i mart? Meni konkretno po 5 hiljada. Kada imate malu bebu to je velika cifra kolika god da vam je plata.\nU Srbiji se masovno zloupotrebljava Zakon o radu. Konkretno, ja sam radila po Ugovoru o delu i kada sam rekla da sam trudna i zamolila da zakljucimo Ugovor na odredjeno na 3 meseca kako bih mogla da odem na porodiljsko odsustvo, prvo je bilo naravno da moze, sutradan sam dobila otkaz jer je tako... Čitaj dalje\nJabuka je najčešće prva namirnica koja uvodimo kada želimo da beba proba voće... »


Vučić: Pre kraja godine stižu „korneti“ iz Rusije /foto/ - 11.12.2021, Sputnik Srbija\nPredsednik Srbije Aleksandar Vučić izjavio je u Nišu da već pre kraja ove godine očekuje da u Srbiju iz Rusije stignu protivoklopne rakete „kornet“, što će... 11.12.2021, Sputnik Srbija\nVučić je rekao da očekuje i značajne nabavke po pitanju opremanja i naoružavanja vojske u 2022. godine, a pogotovo u periodu od 2023. do 2025. godine.Posebno, kako je ukazao, treba da pojačamo protivvazdušnu i lovačku avijaciju, kao i lovačko-bombardersku avijaciju.Vučić je naveo da je danas razgovarao sa najvažnijim ljudima iz Ministarstva odbrane i Vojske Srbije o vojno-bezbednosnoj i ekonomsko-političkoj situaciji u regionu i svetu sa potencijalnim posledicama u budućnosti na ugrožavanje bezbednosti Srbije i njenih građana.On je ocenio da se komplikuje bezbednosna situacija u celom svetu, kao i regionu, i da Srbija zato mora dalje da razvija i dodatno snaži svoje vojne kapacitete kako bi Vojska Srbije bila dovoljan odvraćajući faktor.„Nemamo odluku o uvođenju obaveznog vojnog roka“Predsednik Srbije je naveo da još nema odluke o uvođenju obaveznog vojnog roka.Vučić je rekao da u vezi sa tim ima mnogo problema, kao i otvorenih pitanja, ali je naveo da bi to bilo spasonosno za vojsku.Jedno od otvorenih pitanja je, naveo je Vučić, od kog godišta će da se primeni vojna obaveza.„Ako se preseče i kaže od 2004. ili 2005. godišta, to bi značilo oko 35.000 momaka, broj koji vojska u ovom trenutku ne može da prihvati, jer je kapacitet do 10.000“, obrazložio je Vučić.Tu se potom postavlja i pitanje koga osloboditi, a koga ne, pa i koliko će država plaćati vojnike, kao i da li komanda obuke može da obuči vojnike.Vučić je kazao da svakako mora da se osnaži naša vojska, koja mora da ima dodatnih minimalno 5.000 vojnika.Istakao je da je naša vojska neuporedivo snažnija nego što je bila, a za neki mesec, dodaje, mogao bi da kaže da više nismo laka meta kao što smo bili, i da više niko neće moći da se igra s nama mačke i miša.\nrusija, srbija, srbija – politika, srbija – vojska i naoružanje, vojska i naoružanje\n14:08 11.12.2021 (Osveženo: 14:11 11.12.2021)\n© Tanjug / DIMITRIJE NIKOLICAleksandar Vučić na prikazu diviziona haubica „Nora B-52“ u Nišu\nPredsednik Srbije Aleksandar Vučić izjavio je u Nišu da već pre kraja ove godine očekuje da u Srbiju iz Rusije stignu protivoklopne rakete „kornet“, što će značajno osnažiti Vojsku Srbije.\nVučić je rekao da očekuje i značajne nabavke po pitanju opremanja i naoružavanja vojske u 2022. godine, a pogotovo u periodu od 2023. do 2025. godine.\nPosebno, kako je ukazao, treba da pojačamo protivvazdušnu i lovačku avijaciju, kao i lovačko-bombardersku avijaciju.\nVučić je naveo da je danas razgovarao sa najvažnijim ljudima iz Ministarstva odbrane i Vojske Srbije o vojno-bezbednosnoj i ekonomsko-političkoj situaciji u regionu i svetu sa potencijalnim posledicama u budućnosti na ugrožavanje bezbednosti Srbije i njenih građana.\nOn je ocenio da se komplikuje bezbednosna situacija u celom svetu, kao i regionu, i da Srbija zato mora dalje da razvija i dodatno snaži svoje vojne kapacitete kako bi Vojska Srbije bila dovoljan odvraćajući faktor.\n„Nemamo odluku o uvođenju obaveznog vojnog roka“\nPredsednik Srbije je naveo da još nema odluke o uvođenju obaveznog vojnog roka.\nVučić je rekao da u vezi sa tim ima mnogo problema, kao i otvorenih pitanja, ali je naveo da bi to bilo spasonosno za vojsku.\nJedno od otvorenih pitanja je, naveo je Vučić, od kog godišta će da se primeni vojna obaveza.\n„Ako se preseče i kaže od 2004. ili 2005. godišta, to bi značilo oko 35.000 momaka, broj koji vojska u ovom trenutku ne može da prihvati, jer je kapacitet do 10.000“, obrazložio je Vučić.\nTu se potom postavlja i pitanje koga osloboditi, a koga ne, pa i koliko će država plaćati vojnike, kao i da li komanda obuke može da obuči vojnike.\n„To je samo deo pitanja u vezi ove strateške odluke. Znam da je većina stanovništva za tu odluku, ali ima milion problema o kojima razgovaramo, pa tako razmatramo i značajno uvećanje plate za dobrovoljno služenje vojnog roka. Još vagamo između te dve odluke“, rekao je predsednik Srbije.\nVučić je kazao da svakako mora da se osnaži naša vojska, koja mora da ima dodatnih minimalno 5.000 vojnika.\nIstakao je da je naša vojska neuporedivo snažnija nego što je bila, a za neki mesec, dodaje, mogao bi da kaže da više nismo laka meta kao što smo bili, i da više niko neće moći da se igra s nama mačke i miša.


Seminar o korišćenju interneta u Strazburu - #mladiinfomne\nPozivaju se svi zainteresovani da se prijave za učešće na „Youth participation in Internet Governance“ seminaru. Ovaj događaj će se održati od 24. do 26. oktobra 2017. godine u Strazburu, a namijenjen je svima koji su dio nacionalnih omladinskih savjeta ili nacionalnih omladinskih organizacija.\nU okviru ovog programa učesnici će imati priliku da budu dio diskusije o svim temama koje su vezane za učešće mladih u korišćenju interneta. Da bi bili dio ovog programa svi zainteresovani moraju ispuniti sljedeće uslove: da su dio kako javnih, tako i privatnih organizacija koje se bave mladima, da posjeduju dobro znanje engleskog jezika, kao i spremnost da budu aktivni učenici tokom cjelokupnog trajanja programa. Svi troškovi ušešća na ovom programu će biti pokriveni. Način prijavljivanja je onlajn, a svoje prijave svi zainteresovani mogu poslati najkasnije do 6. septembra 2017. Više informacija nađite na:


ĐUKANOVIĆ PRIZNAO PORAZ: DPS prvi put posle tri decenije nema većinu\nĐUKANOVIĆ PRIZNAO PORAZ: DPS prvi put posle tri decenije nema većinu\nAutor: Glas javnosti 31.08.2020. u 13:28\nCrna Gora je dočekala promenu vlasti nakon 30 godina pod režimom Mila Đukanovića, a dan nakon izbora i sam Đukanović je priznao da je njegov DPS doživeo poraz, a italijanski mediji bavili su se brojkama.\nĐukanović, koji je na vlasti u Crnoj Gori već 30 godina, u prvoj reakciji na ishod jučerašnjih parlamentarnih izbora priznao da njegova partija DPS, proevropske orijentacije, nema većinu u Parlamentu, u očekivanju zvaničnih podataka raspolaže sa 29 mandata i sa tradicionalnim političkim saveznicima možda 40.\nBrojne italijanske agencije pomno su pratile izbore u Crnoj Gori i ima i zaključaka da bi tako Đukanovićeva partija koja je osvojila 35,12 posto glasova "prvi put u tri decenije mogla ostati u opoziciji". Koalicija "Za budućnost Crne Gore" osvojila je 32,7 posto, a na trećem mestu podvlači se je "Mir je naša nacija" sa 12,6 posto glasova, što je veoma bitno za broj mandata u Parlamentu (agencijski izvešaji datiraju nakon 98,55 posto prebrojanih glasova).\nU izveštajima se podvlači da je reč o parcijalnim rezultatima ali da ne može biti većih promena u procentima (citirajući i izveštaj BBS), što će biti odlčlujuće za "prvo prenošenje vlasti u Crnoj Gori putem glasačkih kutija".\nAgencije podvače da je suštinski reč o jednoj trećini davanja prednosti Đukanovićevoj partiji i predstavlja apslutno najniži rezultat svih dosadašnjih izbora. Uz zaključak da je problem sa veoma jakom Srpskom pravoslavnom crkovom i Zakonom o konfiskovanju religijskih dobara kojeg je usvojila Crna Gora "iako njihovo isrtorijsklo vlasništvo ne može biti dokazano" u predizbornoj kampanji doprinelo sukobima i potom ishodu izbora, na koje se odazvao ogroman broj glasača, 76 posto.\nAko se opozicija ujedini Đukanovićeva koalicija nema šanse za većinu u Parlamentu tako bi izgubio prvi put u 30 godina vlast i moć, a po sadašnjim proračunima ujedinjena opozicija bi imala jedan mandat više u Parlamentu.\n(Izvor: Glas javnosti/Novosti)\nCrna GoraMilo ĐukanovićIzbori u Crnoj Gori


Osiguranje adekvatne opreme za policijske službenike jedan je od prioriteta Ministarstva unutrašnjih poslova BPK Goražde, izjavila je na pres-konferenciji resorna ministrica Nizama Rišljanin.\nPo njenim riječima, u fokusu rada Ministarstva i dalje će biti stvaranje boljih uvjeta za rad policije, kao i boljeg sigurnosnog ambijenta na području ovog kantona.\n– Prije svega nastojat ćemo podići nivo opremljenosti policijskih službenika i podići nivo stanja sigurnosti. U tu svrhu, na posljednjoj sjednici Vlade BPK Goražde inicirali smo odluku o kupovini dijela odjeće i obuće za policijske službenike u iznosu od 38.000 KM – istakla je ministrica i dodala da su sredstva za ove namjene osigurana u budžetu Uprave policije za ovu godinu.\nNaglasila je da postoji potreba kadrovskog i materijalnoj jačanja MUP-a BPK i njegovih službenika, što će doprinijeti i stanju sigurnosti na području BPK.\n– Svjesni smo ograničenih mogućnosti u budžetu BPK Goražde za materijalno-tehničko opremanje. To ćemo pokušati prevazići preko različitih projekata i donacija da sustignemo ono sa čime smo trenutno u nedostatku i ne dozvolimo da se stanje sigurnosti u našem kantonu dovede u pitanje – kazala je ministrica unutrašnjih poslova BPK Goražde.\nOsveta za ubistvo iz Sarajeva: Crnogorac likvidiran u...\nDragan Čović imao sudar: U službeni Audi A8...\nStrašno zlostavljanje u Osijeku: Policajac ganjao suprugu pištoljem,...


Stotine milijardi evra za energetsku tranziciju | EurActiv Srbija\nStotine milijardi evra za energetsku tranziciju\nObjavljeno : 29.11.2013.\t Tweet\nNemačka, Velika Britanija i Španija će morati da izdvoje više stotina milijardi evra za energetiku da bi se smanjilo korišćenje goriva koja utiču na globalno zagrevanje, pokazala je studija francuske prestižne Visoke ekonomske škole (HEC) i konsultantske kuće Kurt Salmon. Najveći trošak moraće da plati Nemačka, koja je iz ekoloških i bezbednostnih razloga odlučila da se odrekne i nuklearne energije.\n"Brojke su neumoljive: naše zemlje će u naredne dve decenije morati da izdvoje stotine milijardi evra da bi se držale ciljeva u pogledu smanjenja gasova sa efektom staklene bašte" navodi se u studiji.\nTri zemlje obuhvaćene studijom učestvuju sa 40% u potrošnji nafte u EU 2012. godine. Svaka od tih zemalja je odabrala različiti put za smanjenje zavisnosti ekonomije od fosilnih goriva čijim sagorevanjem se ispušta ugljen-dioksid.\nNajviši račun trebalo bi da plati Nemačka, koja je počela da izlazi iz nuklearne energije i traži "novi model ekonomskog rasta", favorizujući obnovljive energije. Do 2030. će biti potrebno do 400 milijardi evra za finansiranje promena u energetici, pri čemu se uticaj na zaposlenost za sada ne može precizno proceniti, navode autori studije.\n"To odgovara trećini ukupnog izdvajanja za ujedinjenje Zapadne i Istočne Nemačke (1.300 milijardi evra)", ističu oni. Kao moguće načine za finansiranje navode povećanje bruto cene struje i odobrenja za emitovanje tone ugljen dioksida (CO2).\nDo 2050. godine račun bi mogao da naraste do 580 milijardi evra.\nVelika Britanija je napravila drugačiji izbor. U nameri da smanji upotrebu fosilnih goriva, Velika Britanija je napravila drugačiji izbor - da oživi nuklearni program, o čemu svedoči sporazum koji je krajem oktobra sklopila sa francuskim gigantom u sektoru struje EDF o izgradnji dva reaktora pod pritiskom vode EPR.\nCilj planova u toj zemlji je da se poveća produktivnost sektora struje kako bi se unapredila konkurentnost, ističe se u studiji. Potrebe za finansiranjem procenjene su na 200 milijardi evra do 2050. godine, od čega 130 milijardi za restukturiranje sektora proizvodnje struje do 2030. godine.\nKada je reč o Španiji, prevladava utisak neuspeha za energetsku tranziciju koja je započeta sredinom prošle decenije. Razlog neuspeha je veliki raskorak između troškova struje i naplate, do koga je došlo zbog visokog nivoa državne pomoći obnovljivim izvorima energije i toga što pojedinci ne učestvuju u finansiranju. U sektoru struje u Španiji od 2005. do 2013. nagomilao se dug veći od 26 milijardi evra.\n"Po svoj prilici u Španiji ne može biti ponovnog pokretanja energetske tranzicije bez prave strukturne reforme tog sektora i sređivanja javnih finansija", napisali su autori studije.\n: Porez na energiju najznačajniji ekološki porez\n: Usvojena regionalna energetska strategija


Projekat „Proširi uticaj” u naredne tri godine investiraće sedam miliona evra kako bi u saradnji sa partnerskim NVO i javnim, privatnim i socijalnim sektorom, proširio uticaj uspešnih modela podrške i transformisao život ljudi na nacionalnom nivou\nInicijativa The Human Safety Net proširiće porodične centre i programe za roditelje dece uzrasta do šest godina u 28 gradova u Srbiji i Argentini i otvoriti pet inkubatora za izbeglice preduzetnike u Francuskoj i Nemačkoj\nAktiviranjem principa otvorene mreže uključeno je još deset organizacija, udruženja i kompanija koje su odlučile da udruže snage i doprinesu projektu „Proširi uticaj”\nBeograd – The Human Safety Net (THSN), Generalijeva globalna inicijativa za podršku zajednici, pokreće projekat „Proširi uticaj”, inovativnu višegodišnju strategiju širenja društvenog uticaja na najugroženije porodice i ambiciozne preduzetnike. U skladu sa svojom vizijom stvaranja otvorene mreže podrške, THSN udružuje snage sa deset kompanija, fondacija i agencija kao suinvestitora.\nUz podršku projekta „Proširi uticaj“, Fondacija Novak Đoković ima za cilj da proširi uticaj svog programa „Podrška, ne perfekcija“ na roditelje i staratelje širom Srbije, u saradnji sa državnom i lokalnom upravom. Fondacija uspostavlja saradnju sa predškolskim ustanovama u 15 gradova (Beogradu, Baču, Kragujevcu, Jagodini, Nišu, Šapcu, Smederevu, Pančevu, Kovačici, Sremskoj Mitrovici, Novom Sadu, Valjevu, Novom Pazaru, Subotici, Užicu) kako bi podržala stvaranje posebnih centara za roditelje u kojima će se održavati desetonedeljni kurs roditeljstva. Opštine će postepeno biti osposobljene da samostalno vode program „Podrška, ne perfekcija”, koji će postati deo njihovih usluga za porodice koje teško žive.\nLink ka saopštenju za medije se nalazi OVDE.


Bačena bomba na diskoteku u Gračanici, nema povređenih - Sputnjik Srbija\nBačena bomba na diskoteku u Gračanici, nema povređenih\n14:42 06.03.2015 (osveženo 16:19 05.10.2015) Preuzmite kraći link\nNa diskoteku „Insomnija“ u Gračanici rano jutros je bačena bomba. Pričinjena je velika materijalna šteta, ali povređenih nije bilo jer diskoteka nije radila.\nPredsednik opštine Gračanica Vladeta Kostić zatražio je od nadležnih na Kosovu da hitno pronađu i kazne osobe koje su bacile bombu.\n„Zahtevamo od bezbednosnih struktura, pre svih Kosovske policije, da sprovedu detaljnu istragu i hitno pronađu odgovorne za ovaj napad“, naveo je Kostić u izjavi za medije.\nDiskoteka „Insomnija“ je u zakupljenim prostorijama zgrade preduzeća „Voćar“ koje je u procesu privatizacije i u nadležnosti Kosovske agencije za privatizaciju.\n„Opština Gračanica apeluje na Kosovsku agenciju za privatizaciju i sve nadležne organe da konsultuju opštinu kada je u pitanju imovina na teritoriji opštine koja se je u procesu privatizacije, a koja se izdaje u zakup“, naveo je Kostić.\nbomba, diskoteka, Gračanica, Kosovo i Metohija


NVO i mediji iz Novog Pazara osudili napad na Hamidovića\nNaslovnica Sjeverni Sandžak Novi Pazar NVO i mediji iz Novog Pazara osudili napad na Hamidovića\nPovodom ranjavanja Edina Hamidovića vatrenim oružjem u centru Sjenice, organizacije civilnog društva i mediji iz Novog Pazara upućuju najoštrije osude i traže hitne reakcije nadležnih institucija. Smatramo da su ovim postupkom na najbrutalniji način ugroženi sloboda govora, ljudska prava i normalan život u lokalnoj zajednici.\nPravo na aktivizam, izražavanje različitih političkih i drugih stavova ni pod kojim uslovima ne mogu da budu predmet bilo kakvih javnih, tajnih ili drugih pritisaka koji direktno ugrožavaju, ne samo lični integritet, već i dostojanstvo i slobodu svih građana.\nOvakav napad zbog slobode govora dodatno uznemirava javnost, posebno ako je u njima jasno vidljiva pretnja po život i zdravlje osoba koje su društveno angažovane ili pretnja upućena članovima njhovih porodica.\nZahtevamo od nadležnih institucija da ispitaju slučaj do kraja , sankcionišu odgovorne i pruže zaštitu svim građanima, a posebno onim licima koja su društveno angažovana u lokalnoj zajednici.\nOvo saopštenje potpisali su:\nKulturni centar Dama


Na razvoj jezika utiče i jedan neočekivan faktor | Zanimljivosti\nNa razvoj jezika utiče i jedan neočekivan faktor 0 Podeli PODELI TWEET POŠALJI E-MAIL\n17.11.2015 09:33 10:01\nAutor Tamara Sorak 17.11.2015 09:33 10:01\nLjudski govor i jezici verovatno su se, kao i sve drugo u prirodi, razvili pod uticajem životne sredine, odnosno u zavisnosti od varijacija u predelu, klimi, zemljištu, flori i fauni određene teritorije na kojoj su nastali, navodi nova studija Američkog društva za akustiku.\nIstraživači su analizirali više od 600 jezika – njihovu strukturu, odnosno upotrebu samoglasnika, suglasnika i slogova u korelaciji sa faktorima kao što su klima i topografija. Rezultati do kojih su došli sugerišu da su u oblastima prekrivenim šumom nastajali jezici s manje suglasnika i više jednostavnih slogova. Isto karakteriše i jezike vetrovitih planinskih područja, gde se suglasnici lako gube u buci.\nPročitajte:Ovi evropski jezici će uskoro nestati\nAuthor: shutterstock Description: planina kablar shutterstock mountain Software:Adobe Photoshop CS5 Windows Created: 2013:12:29 16:51:58\nStudija pokazuje da „hipoteza akustičke adaptacije“ koja važi za ptice igra ulogu i u ljudskom društvu. Naime, iste vrste ptica koje žive u gradu razvile su usled buke nove načine oglašavanja i komuniciraju drugačijim dijalektom od svojih rođaka u divljini.\nSaznajte šta je to što jezik čini ugroženim\nGlavno pitanje jeste hoće li ljudi koji žive unutar velikih gradova vremenom takođe razviti nove oblike jezičkog izraza koji su prikladniji za komunikaciju u urbanoj sredini.\n„Kako vreme ide, očekujem da će i to evoluirati. Verovatno ne živimo dovoljno dugo u bučnoj urbanoj sredini“, smatra glavni autor studije lingvista Ijan Medison.\njezik Zanimljivost Srpski jezik Jezici Nauka Priroda Klima


Kim Džong Un: Razvoj i jačanje rusko-korejskih odnosa odgovaraju interesima naroda dveju zemalja\nIzvor: Vostok.rs, 20.Apr.2019, 11:07\nPredsednik Severne Koreje Kim Džong Un poručio je ruskom predsedniku Vladimiru Putinu, uoči predstojećeg susreta s njim, da je spreman za saradnju radi postizanja mira na Korejskom poluostrvu i razvoja odnosa dveju zemalja, prenela je Centralna telegrafska agencija Koreje.\nSevernokorejski lider je 18. aprila uputio ruskom predsedniku telegram, kojim je odgovorio na ranije primljenu čestitku povodom izbora za predsednika Državnog saveta Severne Koreje. Kim Džong Un je u svom obraćanju zahvalio Putinu na srdačnoj čestitki. „Nameravam blisko da sarađujem s vama kako bismo, u skladu sa zahtevima nove epohe, nastavili dosledno konstruktivno da razvijamo tradicionalno prijateljske odnose Koreje i Rusije i da osiguramo mir i bezbednost na Korejskom poluostrvu i u svetu“, napisao je Kim Džong Un. On je, takođe, naveo da dalji razvoj i jačanje rusko-korejskih odnosa odgovaraju interesima naroda dveju zemalja. Severnokorejski lider je poželeo Putinu dobro zdravlje i „još veće uspehe u odgovornom poslu izgradnje jake Rusije“. Iz Kremlja je ranije saopšteno da će se predsednik Rusije i lider Severne Koreje sastati u Rusiji do kraja ovog meseca. Sastanak bi, prema navodima severnokorejskim medija, trebalo da bude održan najverovatnije u Vladivostoku.


"Vreme da Krizni štab donese odluku da REVAKCINISANI mogu na UTAKMICE"\n“Vreme da Krizni štab donese odluku da REVAKCINISANI mogu na UTAKMICE”\nZamenik gradonačelnika Beograda Goran Vesić izjavio je da poštuje napore koje ulaže premijerka Ana Brnabić da pronađe kompromis između zahteva medicinskog dela Kriznog štaba i onih koji se bave ekonomijom, ali ponavlja da „svako zaoštravanje mera znači ekonomsku štetu i gubitak radnih mesta“.\nOn je gostujući u jutarnjem programu TV Hepi istakao da se tokom vikenda, kada nije radio nijedan ugostiteljski objekat, videlo da je organizovano veoma mnogo privatnih žurki.\n„Ko u to ne veruje neka pogleda društvene mreže. Dakle, umesto da ljudi sede u restoranima uz poštovanje svih mera i mogućnost države da kontroliše takve objekte, sada su se svi preselili u privatne kuće u koje ne možemo da uđemo. Na tim mestima ljudi su mnogo izloženiji zarazi. Bude li Krizni štab odlučio, pod pritiskom, a premijerka morala da popusti da restorani i dalje ne rade, imaćemo još više privatnih žurki“, rekao je Vesić i dodao da nam nisu potrebne alibi-odluke.\nPosebno je naglasio da bi bilo mnogo svrsishodnije da se bavimo vakcinacijom, umesto što se pred svaku sednicu Kriznog štaba bavimo najavama novih zabrana.\n„Bilo bi dobro da neki od onih koji nam svaki dan predlažu zabrane, u medijima počnu da objašnjavaju ljudima da je AstraZeneka vakcina odlična i da što više ljudi treba da se vakciniše, kao i da se građani više ne plaše netačnim informacijama da je zdravstveni sistem pred pucanjem jer to jednostavno nije tačno“, kazao je Vesić.\n“Nikada neću podržati mere koje uništavaju privredu”\nOn je dodao da Grad Beograd predlaže da se oštro kontrolišu postojeće mere, da se ne uvode nove restrikcije, te da se vodi kampanja za vakcinaciju građana.\n„U Beogradu će sa današnjim danom biti vakcinisano više od 400 hiljada ljudi. Umesto da se bavimo time kako se vakciniše 600, 700 ili 800 hiljada, čime se samo Grad Beograd bavi, mi pričamo o novim restrikcijama zbog kojih naši ljudi ostaju bez posla. Ponovo pitam, mada sam svima dosadio, ko će da obezbedi plate za 40 hiljada ljudi koji će da izgube posao ako se uvede policijski čas? Ko će da kupi hranu njihovim porodicama, školski pribor za njihovu decu, ko će da plati kredite za njihove stanove? Šta ćemo sa muzičarima, onima koji rade u turizmu i organizaciji manifestacija i različitih događaja? Zato nikada, koliko god me napadali, neću da podržim mere koje uništavaju privredu i ostavljaju čitave porodice bez egzistencije“, naveo je zamenik gradonačelnika.\nVesić je istakao da je vreme da Krizni štab donese odluku da oni koji su revakcinisani mogu da posećuju sportske utakmice a kasnije, kada bude dozvoljeno, i druge manifestacije.\n„Ukoliko se neko vakcinisao i poslušao svoju državu treba da mu se omogući da živi normalno, a ne da plaća cenu zbog onih koji su neodgovorni. Naravno, na stadionu, sve i ako ste revakcinisani, treba poštovati distancu i sve propisane mere. Što se tiče nevakcinisanih, treba razmisliti da im se omogući ulazak ukoliko donesu negativan test na virus kovid-19, star 24 sata“, rekao je Vesić.\ngoran vesić/koronavirus/nove mere/privreda/vakcinacija\n“Pojačane mere još ne daju rezultat, traži se mesto više u Areni”